qundao/data-zh-poetry huggingface dataset:
送太子少保金公归省
作者：杨荣
朝代：明

忆昔领乡荐，挟艺来京师。济济文儒士，煌煌金玉姿。众中独挺出，倾盖即相知。叨陪大廷对，日晏出彤闱。清名列虎榜，令誉腾四陲。联镳上林苑，攀折璚瑶枝。天门既荡荡，云路岂逶迤。君居青琐重，子忝词垣推。含香立螭陛，簪笔趋龙墀。胥为侍近地，密迩清光垂。内制须才贤，迁转秩允宜。馆阁久同登，旦暮恒追随。趋朝戴星入，退直乘月归。辅相乃宥密，知者固云稀。伟哉地清严，霈焉恩渥滋。先皇数巡幸，宁复辞驱驰。宫袍每同赐，厩马亦偕骑。付托何深重，顾盼增光辉。天骄和未靖，鸣镝临边维。赫然斯震怒，挞伐苏疮痍。相与扈清跸，直穷瀚海涯。献替在帷幄，草檄粲云霓。龙庭旆既返，鼎湖龙亦飞。悽然抱弓剑，匍匐还京畿。至尊嗣宝历，恩泽遂旁施。三孤责既重，八座任岂微。宣公议常奏，宗伯礼攸司。不忘忠国志，还切倚门思。圣朝崇孝理，推恩诚匪私。锡号太夫人，归省当此时。旭日明征骑，春风吹綵衣。朝列尽出饯，舆马拥郊圻。清歌白雪调，绿酒黄金卮。观者谁不羡，荣华有如斯。悠悠蓟门道，迢递金川湄。林深笋堪斸，水暖鱼正肥。称觞祝遐寿，拜舞慈颜怡。伊我竟无似，椿萱久已摧。因君念罔极，茫然心独悲。临分无以赠，感叹伸此辞。
送太守李公载赴任大名
作者：杨荣
朝代：明

清时重民牧，出守需才良。每当铨授际，遴选循旧章。李君台端彦，令闻如圭璋。风采动朝著，廷臣交荐扬。大名畿内地，委寄非寻常。拜命沐天恩，旌节何耀煌。五马出都门，行行涖黄堂。疲癃待苏息，奸慝应避藏。宣此涵育仁，慰彼绥柔望。吾闻狄梁公，勋业著有唐。当年守兹郡，遗爱人不忘。怀哉瞻云念，忠孝垂耿光。君喜有双亲，咫尺隔太行。迎养良可遂，讵用增离伤。民安蒙惠化，亲寿乐时康。愿言继前哲，千载同流芳。
送太平知府姚政之任
作者：杨荣
朝代：明

禁城漏彻天门开，红云捧日东方来。仙跸声传六龙至，明堂朝罢千官回。羡君卓荦多才智，此日荣看荷恩意。手分铜虎任专城，袖带炉薰出丹陛。赐来宝敕何煌煌，龙文五綵生辉光。旗亭车马集冠盖，祖筵酒泛葡萄香。漙漙凉露浥芳草，道上尘氛净如扫。兰桡晓发潞河滨，回首云山隔琼岛。秋深水落波不兴，白蘋红蓼争鲜明。云连齐鲁黍初熟，雨过秦淮山更青。道傍杂遝森童稚，共迓双旌日边至。闾阎已喜乐雍熙，宛若春阳发辉媚。黄堂宣化敷圣恩，抚绥黎庶旌仁贤。和风拂拂蔼生意，明月皎皎行青天。况君昔尝效劳绩，一寸丹心烱虚白。早从绛郡著能声，两入枢庭赞筹策。地官分职众所推，敬敷五教昭民彝。翩翩一鹗上霄汉，騑騑五马趍南畿。朱幡皂盖照云日，勋名坐与龚黄匹。公庭无事清昼閒，弦诵声连万家室。古来郡守非不多，惟有循良名不磨。勖君此去慎终始，再听民间襦裤歌。
送孝廉童景和还乡
作者：杨荣
朝代：明

我家云际峰，子居玉溪侧。溪云相望百里间。共听溪流看山色。我忝游京国，别家凡几霜。丘园子晦迹，林泉足徜徉。今秋忽领乡书荐，邂逅都门欣会面。为言堂上有慈亲，白发如丝身尚健。今晨奏疏陈衷情，诏许还家昼锦荣。人生何如奉亲乐，妇进甘腝儿调羹。君恩如天尤罔极，欲报涓埃那可得。抒忠尽孝臣子分，重系纲常谅须识。我别庭闱音问疏，綵服亦欲相追趋。若过闽山到乡曲，为我先寄平安书。
送宪副徐廷谟复任云南
作者：杨荣
朝代：明

徐君冰雪姿，早岁承恩光。日近明圣主，接武鹓鹭行。豸冠自巍峨，绣斧何辉煌。英声震百僚，风采动四方。乌台皎明月，白简飞清霜。乘骢拟桓典，揽辔期范滂。馀子匪俦匹，古人堪颉顽。一朝宠命颁，持节向南荒。外台冰鉴悬，层霄秋隼翔。边氓各安妥，豺虎俱遁藏。遂令滇巂间，兵民乐以康。及兹报政成，入觐登明堂。锦袍照云日，珂佩声锵锵。奏最惬舆论，言归理行装。晓出黄金台，酌此白玉觞。晴景耀晨旭，好风散微凉。绿树敷繁阴，蘼芜吐幽芳。道路阻且脩，别离情更长。愿言保清操，终始恒不忘。刚贞比松柏，岁晚逾苍苍。要遣遐陬民，拭目孤凤凰。九载定高擢，秉轴当庙廊。
送宪副王裕之山东
作者：杨荣
朝代：明
体裁：古风

圣明重风纪，简任须才贤。惟才政绩举，惟贤德泽宣。外台表郡邑，二者宁可偏。王君荷美质，擢桂当妙年。衣绣立霄汉，峨豸侍日边。风采动百僚，能声人共传。属兹公道开，鹗剡横九天。于焉被高擢，骢马行翩翩。山东古齐鲁，海岱遥相连。民俗尚淳朴，儒风犹蔼然。君今贰宪纪，临政须勉旃。中心抱虚白，雅操持贞坚。凛凛晓霜肃，皎皎秋月悬。令德一终始，践履惟乾乾。庶以罄厥职，行见禄秩迁。
送宪副王裕之山东
作者：杨荣
朝代：明

圣明重风纪，简任须才贤。惟才政绩举，惟贤德泽宣。外台表郡邑，二者宁可偏。王君荷美质，擢桂当妙年。衣绣立霄汉，峨豸侍日边。风采动百僚，能声人共传。属兹公道开，鹗剡横九天。於焉被高擢，骢马行翩翩。山东古齐鲁，海岱遥相连。民俗尚淳朴，儒风犹蔼然。君今贰宪纪，临政须勉旃。中心抱虚白，雅操持贞坚。凛凛晓霜肃，皎皎秋月悬。令德一终始，践履惟乾乾。庶以罄厥职，行见禄秩迁。
送少保黄先生还乡
作者：杨荣
朝代：明

忆昔事太宗，从容侍帷幄。时时被顾问，密迩居馆阁。维公我最厚，交契得所托。丰标独清奇，襟度自恢廓。献纳效忠勤，论思摅謇谔。青绫每同直，彩毫时间作。出入二十年，亲爱宛如昨。龙舆忽上宾，衔哀泪俱落。仁皇嗣宝位，任旧多宠渥。公时特承恩，不日登峻擢。三孤位隆重，兼秩禄非薄。宁期望鼎湖，弓剑隔冥寞。今皇绍大统，眷遇恩礼数。公乃久婴疾，恳辞返丘壑。圣情念老臣，锡赉何辉霍。归帆指东浙，养亲以为乐。荣名动宇宙，英声振南朔。到家怀远音，好寄云间鹤。
送少卿沈民望归乡祭扫
作者：杨荣
朝代：明

云间自昔多才俊，二陆文章著西晋。君家兄弟际明时，袖然并以能书进。文皇在御涣纶音，双凤翩翩入翰林。东观校书延誉盛，西清应制沐恩深。从此超迁登要地，讲殿斋庐常入侍。久官庶子辅青宫，新拜亚卿居棘寺。四朝宠眷岂徒然，染翰今踰三十年。曾奉圣言方逸少，还同笔谏效公权。优诏初承拜双阙，先茔祭扫归心切。祖筵群饯出都门，正是登高菊花节。九峰松柏秋容老，到日游观展怀抱。乡闾士子共追陪，见者争誇锦衣好。我念平生故旧情，聊歌长句赠君行。再三相嘱来须早，勉尽忠勤荅圣明。
送尹参议之福建
作者：杨荣
朝代：明

出仕清时久，朝绅喜共推。丰神何卓荦，志气亦瑰奇。美质名邦产，才华治世资。光韬和氏璧，秀挺邓林枝。蚤岁游侯泮，潜心下董帷。一经登虎榜，三策对龙墀。入侍枫宸早，迁官棘寺宜。平反无所隐，直道不容私。孤鹗终当荐，良驹岂久羁。躬逢千载遇，名达九重知。宸翰铨升日，藩方佐政时。拜恩偏感激，受任敢稽迟。闽海千山路，春风二月期。江花含宿雨，岭树隐朝曦。父老欢迎迓，官僚想设施。宁论瞻表率，直欲赞雍熙。好似鸣阳凤，长倾向日葵。优游宣治化，岂弟慎威仪。源洁流斯远，形端影自随。宦成当勿怠，责重更精思。常衮勋宜继，韦丹政足师。庙廊犹有待，竹帛可前追。运海鹍鹏翼，凌寒松柏姿。盛名须振举，素操尚坚持。仰体抡贤意，毋忘赠别诗。始终能敬懋，庶不负畴咨。
送尹御史
作者：杨荣
朝代：明

骢马金台下，承恩报政归。祖筵琼作醴，仙佩绣为衣。水国荷香远，关河树色微。料应南去路，五月振霜威。
送巡抚赵侍郎日新复之西江
作者：杨荣
朝代：明
体裁：古风

先皇御宝历，致治思隆平。治化己孚洽，海宇咸安宁。尚虑田野间，未息愁叹声。于焉重巡抚，选任须老成。赵君人中彦，早岁负才名。郎曹十馀载，涖政公且明。以兹荷迁擢，秩亚天官卿。西江古名藩，控引粤与荆。地广民物繁，强弱时相陵。巡抚受宠命，厥任良匪轻。锄奸屏贪墨，重赋宽苛征。妍媸囿冰鉴，轻重归权衡。遂令十三郡，黎庶总安生。圣明继天位，制治遵典刑。旧人一委任，终始无变更。君益励厥职，夙夜殚勤诚。及兹属秋序，述职朝玉京。胥晤未盈月，匆匆复南行。凉飙夺炎暑，道路天气清。遥知下车日，列郡欢相迎。所期重咨诹，绥辑慰群情。无嗟独贤劳，远大良可徵。
送巡抚赵侍郎日新复之西江
作者：杨荣
朝代：明

先皇御宝历，致治思隆平。治化己孚洽，海宇咸安宁。尚虑田野间，未息愁叹声。於焉重巡抚，选任须老成。赵君人中彦，早岁负才名。郎曹十馀载，涖政公且明。以兹荷迁擢，秩亚天官卿。西江古名藩，控引粤与荆。地广民物繁，强弱时相陵。巡抚受宠命，厥任良匪轻。锄奸屏贪墨，重赋宽苛征。妍媸囿冰鉴，轻重归权衡。遂令十三郡，黎庶总安生。圣明继天位，制治遵典刑。旧人一委任，终始无变更。君益励厥职，夙夜殚勤诚。及兹属秋序，述职朝玉京。胥晤未盈月，匆匆复南行。凉飙夺炎暑，道路天气清。遥知下车日，列郡欢相迎。所期重咨诹，绥辑慰群情。无嗟独贤劳，远大良可徵。
送广东惠州陈太守还任
作者：杨荣
朝代：明

京华三月春欲老，柳亸花明觉春好。故人五马促行装，清晨取别何草草。为言昨日朝明廷，三年考绩承宠荣。九重才睹蓬莱晓，万里复向龙川行。念昔先皇选民牧，爱子才华美如玉。一时被命同几人，五色龙章绚人目。平生力学颇自珍，试推岂弟怀斯民。罗浮山高丰水阔，草木尽得沾皇仁。兹行还领鱼符去，须信闾阎久延伫。桄榔叶暗荔枝红，竹马纷纷满行处。
送康政佥事之四川
作者：杨荣
朝代：明

衣带炉香出禁闱，远持宪节锦城西。九霄劲翮横雕鹗，五夜文光动璧奎。去路想通秦塞近，高名期与蜀山齐。輶车到处东风暖，桃李阴阴绿满蹊。
送廖自廉赴沅江训导
作者：杨荣
朝代：明

捧檄趍朝鬓已苍，儒官南去入沅湘。蓟门祖帐逢朝雨，汉口征帆度夕阳。秋入楚山黄叶落，风生鲁泮碧芹香。宦情莫厌寒毡薄，老去清閒兴味长。
送建阳何贰尹景春复任
作者：杨荣
朝代：明

建溪佳致著南土，文物衣冠近邹鲁。考亭夫子接洙源，道德辉煌照千古。哲人一去三百年，流风馀韵今依然。桑麻蔽野蔼春昼，弦歌比屋声相连。贤丞自是俊髦士，佐政琴堂勤抚字。令克同心足有为，女织农耕日无事。朅来考绩上帝京，铨曹书最扬芳声。晓辞双阙瞻龙衮，晚唱骊驹伤别情。南风吹雨洒行路，酌酒都亭话心素。隐隐征轮日下归，潇潇匹马河桥度。勖君此去休迟迟，到官正值新秋时。道傍棠树多翠色，堂下双松森四围。更从父老询民瘼，抚慰贞淳袪诈恶。公庭事简讼不闻，犬卧绿茵花满郭。方今圣主旌循良，屏除贪墨投远方。好坚清操保终始，他日行看膺显扬。
送弟仲宜归乡
作者：杨荣
朝代：明

吾宗出关西，夙昔清白门。后裔日云盛，派衍流益分。建安遂占籍，瓜瓞绵以蕃。我祖怀隐德，积善开庆源。峨峨大■山，佳木森云屯。芳名重当世，遗泽传子孙。伯父抱才器，声价比玙璠。一官处中都，戎幕称贤宾。我父远相从，同气情实敦。粲粲华萼辉，嗈嗈鸿雁群。清望属明时，懿范垂后昆。沦谢岁云久，音容杳难闻。嗟我承先绪，遗训心所遵。穷经忝科第，志愿幸已伸。优游词垣职，出入叨宠恩。及兹二十载，曷以摅忠勤。譬彼海与岳，安能效涓尘。终期竭驽钝，庶用答君亲。岂无桑梓怀，迢迢隔晴云。骨肉久乖违，感嘅难具陈。吾弟忽远至，义重情乃真。提携我仲子，跋涉良苦辛。相见若梦寐，悲伤杂欢欣。从容问故旧，婉娩及乡园。枌榆幸无恙，松菊今尚存。顾此万里心，罄兹终夕言。连床听夜雨，秉烛对芳尊。良晤能几何，别意遽忍论。秋风吹征衣，灏气拂高旻。执手向都门，顾此停车轮。殷勤在长道，善保千金身。悠悠离别恨，托之图画新。烟树既绵邈，云山复嶙峋。时或一披览，慰此怀思频。
送弟尚文回南京吏部
作者：杨荣
朝代：明

遥持使节自南来，阙下相逢喜色开。风雨夜床情不尽，池塘春草梦初回。封章已进天颜悦，尊酒频倾驿骑催。惟有新图将别意，云山千叠倚崔嵬。
送张大尹之建阳
作者：杨荣
朝代：明

东馆编摩近一年，清时多士羡才贤。书成已荷恩光重，命下还闻邑政专。匹马萧萧辞北阙，双凫杳杳向南天。建阳此去谁云远，士庶欢迎锦水边。
送张纪善世昌致仕归乡
作者：杨荣
朝代：明

鸟倦归旧林，鱼潜依故渊。物性尚如此，人道岂不然。张君清流彦，早岁志精专。德行务脩省，问学深穷研。一自永乐初，擢桂偕群贤。亲藩列清秩，辅导心乾乾。清操挺松柏，岂为桃李妍。设醴眷弥厚，匡正情愈坚。流光倏已迈，奄忽三十年。顾惟衰老至，白发已盈颠。鹏程宜远举，素志未获宣。封章达九重，乞身返林泉。圣情特矜悯，诏许归园田。朝出蓟门道，暮登潞河船。鸿鹄遂远适，不为羁绊牵。迢迢闽关路，遥望渺南天。亲宾共迎候，欢然相后先。溪山澹清旷，风月蔼无边。壶觞适优逸，杖履惬盘旋。愿言慎调摄，寿祉永绵绵。
送彭琉佥事之广东
作者：杨荣
朝代：明

翰苑编摩久著名，喜承鹗剡出神京。外台共说乘骢好，故里争看衣锦荣。不独秋霜清一道，还期时雨化诸生。岭南自此民风厚，灯火弦歌处处声。
送徐太守仲敬致仕
作者：杨荣
朝代：明

圣皇御宝历，图治臻雍熙。守令慎选举，务使安群黎。大守姑熟来，循良时所推。方书龚黄政，力以印绶辞。自陈七帙多，志耄精神疲。有母百馀岁，康强尚未衰。乞身遂归养，庶得尽其私。宠恩倏涣颁，五马不可羁。长揖别交友，矧子为故知。忆昔永乐中，宫僚并命时。一朝饯出守，会少多睽违。兹焉谢事去，把袂惊分携。黄鹄逝翩翩，遥望清江湄。重结紫霞想，不负青山期。乐哉戏彩服，眉寿应同跻。
送御史方勉巡治两浙
作者：杨荣
朝代：明

晓持宪节拜金銮，冉冉天香拂豸冠。霜气凝寒明绣斧，日华分彩上雕鞍。盛时已喜观风好，壮志宁辞揽辔难。到日贪残应屏迹，闾阎民物有馀欢。
送戴肃知县赴建安
作者：杨荣
朝代：明

佐政临花县，哦松早著声。勤劳书宦迹，迁擢被恩荣。客路三关去，郎星五夜明。山城思茂宰，黎庶定相迎。
送按察使章聪之广西
作者：杨荣
朝代：明

象笏朱衣獬豸冠，除书荣捧别金銮。九秋雕鹗凌空举，五岭风霜动地寒。才大已为明主重，政行当得远人欢。还持岁晚松筠操，留取高名异日看。
送按察使郭智之福建
作者：杨荣
朝代：明

圣朝建百职，风纪任匪轻。外台掌一面，郡邑瞻仪刑。自非英特流，是职良难胜。郭君京畿彦，擢桂当妙龄。遂峨獬豸冠，正笏居明廷。丹心照白日，逸气凌青冥。乘骢道途肃，揽辔污浊清。鹰隼戾霄汉，歘使凡鸟惊。以兹荷优擢，出入被恩荣。朱衣面黼扆，锦带腰间横。奉命镇关陕，惓惓效忠诚。边堠息烽警，民物俱安宁。暂息九霄翮，高秋再骞腾。七闽在南服，宪度虚鉴衡。喜君膺荐拔，告别今戒行。风清残暑收，雨霁凉气生。画船泛清波，一日千里程。暮发广川驿，朝过下邳城。苏台月先白，钱塘潮正平。行行抵闽粤，下车振英声。林薮断豺虎，海岛绝鲵鲸。令行群邪伏，心正公道明。定知惠爱洽，不负知己情。永保松柏操，岁晚长青青。
送政和傅知县还任
作者：杨荣
朝代：明

朝天已得遂归心，相送临岐思不禁。潞水早寒冰久合，蓟门臈尽雪尤深。仙人自有王乔舄，黎庶重闻宓贱琴。想到山城春已半，停骖随处是棠阴。
送李侍书赴广东佥事
作者：杨荣
朝代：明

挥毫久任紫薇郎，此日南迁佐宪纲。朝佩正辞天阙曙，绣衣犹带御炉香。都门腊酒催行旆，水驿云帆促去航。遥想下车炎瘴息，梅花满树月如霜。
送李参议复任
作者：杨荣
朝代：明

藩维之任实匪轻，古来重此良足徵。咨询州牧载虞典，旬宣江汉垂葩经。李君早岁乘骢马，煜煜才名满都下。苍隼横秋振羽翰，白简飞霜肃朝野。一朝受命参闽邦，圣皇德化能宣扬。政平讼理息愁叹，坐令八郡生春阳。朅来报政上京国，官舍相逢慰相忆。暖风碧草三月春，绿酒红亭送归客。蒲香酒熟下车时，再施惠泽安黔黎。心如玉雪保终始，庙堂峻擢应有期。
送李太守致政归乡
作者：杨荣
朝代：明

分符几载守维扬，喜有能声达帝乡。报国尚思葵向日，乞身偏觉鬓成霜。五湖天远鸿初举，三径秋深菊未荒。归去想应无俗虑，閒居犹得颂虞唐。
送李永年参议致政归乡
作者：杨荣
朝代：明

参佐藩维鬓久斑，投簪今喜故乡还。身辞北阙红云下，家住南城碧水间。篱菊未荒三径在，沙鸥相对一心閒。有时半醉西窗里，帘捲秋风望远山。
送杨学士省亲
作者：杨荣
朝代：明

春风三月时，花柳正明媚。伟哉玉堂仙，拜命辞丹陛。青绫疏禁直，紫诰承恩意。归舟一何轻，千里行已至。升堂慰慈亲，珠冠耀霞帔。称觞介眉寿，綵服日嬉戏。眷言罄深欢，禄养丰且备。显扬方在兹，志愿亦已遂。嗟予忝同年，夙昔托深契。兹晨忽告别，握手忍分袂。相看念睽离，况乃笃交谊。娱亲虽云乐，圣心怀辅治。归朝勿后期，促装戒留滞。新秋气候凉，紫陌需来骑。
送杨弼学录之南京
作者：杨荣
朝代：明

涓流达巨海，拱木干云天。谅此匪朝夕，滋长必有年。杨生倜傥姿，卓卓怀高骞。特达自有时，淬砺志益坚。及兹官太学，出入偕英贤。长养栋梁器，浚涤山中泉。宏远方自此，奚容叹寒毡。
送杨方中归省
作者：杨荣
朝代：明
体裁：古风

子乃保家器，孝行人罕俦。双亲隔南北，两抱离别忧。昔来省严君，数月居神州。夙夜罄子职，爱敬隆以周。慈闱属遐念，官舍难久留。于焉束行装，复上江陵舟。瞻仰孤飞云，怅别心悠悠。兹行谅脩阻，况值时未秋。暑途慎自保，去去安能休。到家慰亲毕，母忘箕与裘。
送杨方中归省
作者：杨荣
朝代：明

子乃保家器，孝行人罕俦。双亲隔南北，两抱离别忧。昔来省严君，数月居神州。夙夜罄子职，爱敬隆以周。慈闱属遐念，官舍难久留。於焉束行装，复上江陵舟。瞻仰孤飞云，怅别心悠悠。兹行谅脩阻，况值时未秋。暑途慎自保，去去安能休。到家慰亲毕，母忘箕与裘。
送梁本之纪善赴鲁府
作者：杨荣
朝代：明

曾从巴蜀辅亲藩，零落堂萱泣血还。喜向孔林怀圣德，遥从鲁国缀清班。曳裾时复临沂水，拄笏多因望泰山。老去宦情随意适，优游文翰乐幽閒。
送检讨陈嗣初还姑苏
作者：杨荣
朝代：明
体裁：古风

雨过晚色净，退直下西清。凉飔起木末，飒飒来秋声。故人过我别，明发有远行。抚景慕良觌，睽离郁中情。握手子不留，尊酒聊为倾。意厚未忍辞，酒尽还独醒。长歌写衷曲，为子叙平生。忆昔未荆识，林居养幽贞。每于士论中，往往闻蜚英。以兹用推毂，夺尔鸥鹭盟。尚希擅制作，庸以赞治平。欣然解萝薜，遂赴求贤徵。峨章谒明主，秉笔登蓬瀛。端操景先哲，邃学传前经。予亦得益友，晨夕资讨评。会晤益云密，讵意疾所婴。浩然有归志，上疏思遗荣。汉庭多宠渥，不能留长卿。达士贵知止，岂必功业成。守道苟不惑，足以传其名。理棹向吴会，驱车出都城。江云引归兴，朔雁随行旌。故园指日到，亲旧欣相迎。于于遂初愿，漠漠无外营。金石宜善摄，琴书益研精。乡党得师范，后学式仪刑。永矣保令闻，当与前贤并。
送检讨陈嗣初还姑苏
作者：杨荣
朝代：明

雨过晚色净，退直下西清。凉飔起木末，飒飒来秋声。故人过我别，明发有远行。抚景慕良觌，睽离郁中情。握手子不留，尊酒聊为倾。意厚未忍辞，酒尽还独醒。长歌写衷曲，为子叙平生。忆昔未荆识，林居养幽贞。每於士论中，往往闻蜚英。以兹用推毂，夺尔鸥鹭盟。尚希擅制作，庸以赞治平。欣然解萝薜，遂赴求贤徵。峨章谒明主，秉笔登蓬瀛。端操景先哲，邃学传前经。予亦得益友，晨夕资讨评。会晤益云密，讵意疾所婴。浩然有归志，上疏思遗荣。汉庭多宠渥，不能留长卿。达士贵知止，岂必功业成。守道苟不惑，足以传其名。理棹向吴会，驱车出都城。江云引归兴，朔雁随行旌。故园指日到，亲旧欣相迎。于于遂初愿，漠漠无外营。金石宜善摄，琴书益研精。乡党得师范，后学式仪刑。永矣保令闻，当与前贤并。
送江副使志坚复任浙江
作者：杨荣
朝代：明

都门朝下日方燠，嘉树苍苍蔼新绿。红亭送子复之官，顿有离情千万斛。忆昔初游乡校中，书窗夜读清昼同。共期情谊托胶漆，肯教踪迹分西东。我惭列职近丹陛，子继登科擢高第。鹗剡横飞出九重，纂脩共处清华地。金闺通籍承宠光，丹墀簉羽连鹓行。朝回倾倒足为乐，几见庭树飞秋霜。书成峻擢天颜喜，绣服辉煌灿霞绮。十年风采动朝端，富有声名满人耳。外台六载非偶然，平生志节久愈坚。浙水东西数千里，咨询多道使君贤。朅来考绩上京国，书最荣归动行色。暂时酌酒须尽欢，明日云山杳相隔。勖哉此去毋踌蹰，浙中黎庶望回车。愿言冰檗保终始，平安时寄南来书。
送沈学士民则还乡省祭
作者：杨荣
朝代：明

圣代重儒术，贤才悉登庸。蒐罗极四海，鹗剡横高空。雍容居庙堂，杂遝趋九重。吾友云间彦，湖海蟠心胸。挥洒出烟云，意气吐晴虹。一官列词林，名誉日以隆。荐历遂升迁，循序阶显融。华萼既联辉，椿桂亦笼葱。出入金马门，日觐明光宫。两朝承宠渥，雨露何其浓。一朝奉丝纶，克展桑梓恭。恩命既云下，画鹢乘轻风。祖帐临蓟门，芳筵俎豆崇。相劝须尽觞，握手心忡忡。岂无故旧怀，停云在江东。莼鲈乡味佳，蘋蘩孝祀同。昼锦耀里闾，宾友纷相从。嗟我久辞家，闽山远巃嵷。因君独惆怅，缱绻情无穷。立马黄金台，目送孤征鸿。
送沙同知赴禄州
作者：杨荣
朝代：明

大江南去路迢迢，王事驱驰岂惮遥。几处雕题通象郡，千年铜柱过龙标。山城雨歇蛮烟净，海市风清蜃气消。莫道荒郊丛竹外，思明经古戴皇朝。
送河南按察使包德怀之任
作者：杨荣
朝代：明

圣明敦化理，一念惟勤民。绥辑良有要，任官贵得人。百职当毕举，况兹风纪臣。激扬匪易事，表率在一身。登庸或有昧，庶务将纷纭。明廷秉至公，所以慎选抡。包公东浙彦，早充观国宾。拜官内台署，冠豸垂缨绅。屡看持宪节，巡历宣皇仁。丰采耀冰雪，霜威凛秋旻。英声播中外，烜赫今几春。朅来膺峻擢，舆论殊欢欣。司宪涖河洛，拜恩出枫宸。玉音自天降，文彩照三辰。晴日绚祖席，凉飙拂行尘。临分更赠言，何以话情亲。外台位望崇，当使政令新。此去必勉旃，民俗广咨询。官曹去蠹弊，里闬息频呻。坐令冤抑理，庶俾惠泽均。惭予寄寅亮，未能竭忠勤。愿子尽乃职，上报圣明君。明明树嘉绩，奕奕扬清芬。
送浙江按察副使江志坚复任
作者：杨荣
朝代：明

外台佐宪远驰声，考绩趍朝报政成。民在湖山俱乐业，人传江海久澄清。彤庭恩命催归思，紫陌离歌怅别情。当宁需贤资化理，深期尽职竭忠诚。
送潘民止之温州
作者：杨荣
朝代：明

玉堂华发老词臣，乡郡儒官宠命新。相见尽推前辈士，从游总是故乡人。枌榆醉后家林晚，芹藻生时泮水春。此去应知无限乐，四时海味足奇珍。
送熊自诚南归
作者：杨荣
朝代：明

都门杨柳绿如丝，相送临岐惜别离。九陌莺花催淑景，一生湖海识襟期。白头就养看贤嗣，青眼交游总故知。闻说江南多旧业，石榴花发到家时。
送王太守之肇庆
作者：杨荣
朝代：明

琼州太守旧推贤，此日承恩及暮年。五马行逢淮甸雨，双旌重拂岭南烟。都门莫惜金樽尽，故里仍看昼锦还。移郡喜闻民事简，好将德意重敷宣。
送王检讨使朝鲜
作者：杨荣
朝代：明

海外诸番入贡频，怀柔有诏命儒臣。俗传箕子封疆旧，人仰皇朝德泽新。蜃气晨消霞散绮，鲸波夜度月如银。遥知稽颡欢迎处，共祝鸿图亿万春。
送瓯宁大尹章文郁复任
作者：杨荣
朝代：明

吾乡风土冠七闽，建瓯二邑相比邻。清和之风此融结，山水秀异民心淳。风淳俗朴无乖戾，从古迄今称易治。况当圣世仁化行，令长人人尽良吏。章君自是钱唐彦，早入成均与髦选。骥足高腾迥出群，牛刀小试初为县。治成绰有昔贤风，人方卓茂与鲁恭。晨霜翳盖躬行学，春雨乘车出劝农。六载守官如一日，蔼然仁惠声洋溢。来朝仍著尚方履，课最重书考功笔。关树生凉宿雨晴，还辞北阙向南行。雨露浓沾双袖湿，江风遥送一帆轻。邑中耆老相望久，有待来临如父母。长途风景秋正佳，马上看山莫回首。我皇注意在爱民，守令于今务得人。勉旃终始树嘉政，褒命行看下紫宸。
送田万陶教谕之沙县
作者：杨荣
朝代：明

田君性质淳且良，早年力学攻文章。晓窥芸简碧窗静，夜对兰灯清漏长。平生卓荦有高志，淬拭青萍不轻试。韬藏宝匣几经年，时有辉光动星纬。秋风藩省棘闱开，扬眉吐气争先魁。九重霄汉翔凤羽，云程千里驰龙媒。一朝飞步上京国，拟向彤墀献三策。日华五色过眼迷，乙榜登名众皆惜。圣恩抡选重才贤，成均三载加精研。谁知富贵自先定，科名特达非偶然。拜官再向黉宫里，得此欣然为亲喜。封章恳款动渊衷，锡命南行近闾里。都门草绿春日明，临岐使我不胜情。官河水满快征棹，指日诸生相拜迎。东风吹雨润芹藻，泮水优游景逾好。亲闱迎养足欢娱，遥想蓝舆到官早。颜童发白八十龄，年来况喜身康宁。公馀娱侍有真乐，不羡富贵兼功名。
送知县罗永年复任昆山
作者：杨荣
朝代：明

昔承荐剡别鹓班，墨绶银章出九关。花县已闻宣圣德，枫宸今喜觐天颜。去逢梅雪年华逼，归到琴堂昼景閒。隐隐碧霄千里外，郎星垂彩照昆山。
送礼部郎中蒋廷晖致仕还乡
作者：杨荣
朝代：明

蓟门二月春昼长，有客翩然还故乡。为言衰迈已七帙，乞身幸已辞明光。忆昔年华正彊盛，工书深得临池兴。远师羲献争清妍，近法欧虞擅遒劲。龙飞九五永乐初，姓名早已登荐书。拜官虽列凤池上，载笔每向词林趍。毫端日日传恩旨，纶綍辉煌播遐迩。乘间纵意时一挥，多在人家画屏里。后来迁职尚书郎，内庭如旧承宠光。白金文绮频有赐，三十馀年鬓发苍。顾予自昔同供奉，青眼相看意逾重。只今别我遂归休，千里湖山入清梦。祖筵酒满黄金卮，尽醉休嗟临路岐。他时倘遂悬车？，定过钱唐话别离。
送礼部郎中蒋廷晖致仕还乡
作者：杨荣
朝代：明
体裁：古风

蓟门二月春昼长，有客翩然还故乡。为言衰迈已七帙，乞身幸已辞明光。忆昔年华正彊盛，工书深得临池兴。远师羲献争清妍，近法欧虞擅遒劲。龙飞九五永乐初，姓名早已登荐书。拜官虽列凤池上，载笔每向词林趍。毫端日日传恩旨，纶綍辉煌播遐迩。乘间纵意时一挥，多在人家画屏里。后来迁职尚书郎，内庭如旧承宠光。白金文绮频有赐，三十馀年鬓发苍。顾予自昔同供奉，青眼相看意逾重。只今别我遂归休，千里湖山入清梦。祖筵酒满黄金卮，尽醉休嗟临路岐。他时倘遂悬车�，定过钱唐话别离。
送程大参致仕还闽中
作者：杨荣
朝代：明

紫薇分省大江西，参佐如君世所稀。拱极正期同北向，乞身何事独南归。关河杳杳孤帆远，江海悠悠一雁飞。遥想到家行乐处，白鸥相对两忘机。
送罗仪范照磨赴肇庆
作者：杨荣
朝代：明

垂白方膺荐，之官逼岁除。晨装趋驿路，昼锦过乡闾。草绿辞家日，榕阴到郡初。慎毋轻幕士，满腹有诗书。
送罗照磨南归
作者：杨荣
朝代：明

薄宦经年白发生，遥辞岭外觐神京。谢官自拟从元亮，抱病谁怜似长卿。要路青云非旧梦，閒鸥野水有新盟。还闻三径多松菊，相对秋风兴转清。
送翰林脩撰连景贤归建宁省墓
作者：杨荣
朝代：明

长空淡淡秋气凉，金台红叶飘清霜。词林有士荷恩宠，衣锦翩翩归故乡。故乡迢递在何处，云水微茫隔烟雾。一尊酒尽情更赊，三叠歌残留不住。绣鞍金勒王花骢，洋洋意气如晴虹。官河初泛过瀛海，眼前景物应无穷。岱宗磅礴亘邹鲁，人物衣冠自今古。梁山奕奕神禹功，千载奇踪在西楚。钱塘月落潮正平，吴歌越语相间声。买鱼沽酒且为乐，吊古兴怀无限情。兰桡桂棹疾如矢，风正波平日千里。望中闽峤白云边，笑指乡关在伊迩。维时溪上梅花开，花间喜迓扁舟回。绮筵交错列华馔，紫霞潋滟浮金杯。锦衣绚耀已如此，光被松楸及桑梓。焚黄既毕早趋朝，忠孝兼全孰堪比。嗟予衰老白发多，滥叨厚禄居銮坡。三朝自幸沐优渥，涓埃未效将如何。今晨送子转悽恻，聊写长歌壮行色。到家故旧若相过，为道年来重相忆。
送胡祭酒致政还乡
作者：杨荣
朝代：明

昔在太宗时，贤俊方汇征。与君初识面，遂结金石盟。一见得披豁，联袂登蓬瀛。儤直居馆阁，顾问趋承明。君独负才学，冑监遂荣升。危坐拥皋比，六馆来诸生。菁莪沐时雨，芹藻蔼生成。车驾临辟雍，峨冠讲遗经。宠眷自天启，四海腾休声。优游职史事，驱驰历两京。迨兹龙飞运，海宇跻升平。庶政已咸熙，恩泽九有盈。百辟总欢抃，尽职摅衷诚。鸾诰重褒美，存没被光荣。而君六帙年，衰病久相婴。圣情为悽恻，赐归豫章城。玺书重嘉奖，昼锦何足矜。祖帐出都门，执手难为情。西山郁嵯峨，南浦春涛惊。桑梓日在眼，东风拂行旌。嗟我今独留，念别心怦怦。矫首万里天，鸿飞正冥冥。
送胡训导之新淦
作者：杨荣
朝代：明

安定孙枝世业专，除书远下九重天。春秋笔法鸣昭代，月旦乡评重壮年。芹草池边新子佩，杏花坛下素琴弦。席珍莫负斯文重，他日苏湖在淦川。
送袁忠彻尚宝致政归乡
作者：杨荣
朝代：明

碧空下凉露，玉树生秋风。朝回别行客，目送南飞鸿。青冥浩无际，去去不可从。怀君先大夫，夙昔遭奇逢。潜邸识真主，不羡汉吕公。列职清华地，最沐恩宠隆。一朝忽仙逝，惕然动宸衷。推恩锡世禄，不独荣厥躬。接武登凤池，垂绅侍重瞳。累绩升少卿，出入丹禁中。侍从历四朝，眷遇期有终。齿力尚未衰，归思何匆匆。封章荷俞允，拜命辞九重。故乡有先陇，郁郁罗青松。岁时伸祀礼，诚意潜感通。忠孝求无愧，令望垂不穷。
送训导周进赴襄阳
作者：杨荣
朝代：明

除书朝下九重天，南去襄阳路几千。祖席满斟燕市酒，征帆轻飏楚江船。彤庭试艺逢昭代，绛帐横经属妙年。已喜难兄居禁密，名家伯仲总称贤。
送许编修归省
作者：杨荣
朝代：明

秋风萧瑟天气凉，梧桐落叶鸿雁翔。词林有客思故乡，双亲寿考俱在堂。满头白发明秋霜，久矣离别各一方。白云飘飘日飞扬，欲往从之道路长。朝回几度心彷徨，东山岌嶪恒在望。九重恳恳陈封章，拜恩归去喜莫量。举桂棹兮理兰桨，锦衣白昼生辉光。到家正是篱菊芳，亲虽已老身尚强。乌纱珠翟相焜煌，挝钟考鼓献寿觞。？祝千岁犹未央，人生此乐应不常。于乎人生此乐应不常，圣恩广大安可忘。
送许编修归省
作者：杨荣
朝代：明
体裁：古风

秋风萧瑟天气凉，梧桐落叶鸿雁翔。词林有客思故乡，双亲寿考俱在堂。满头白发明秋霜，久矣离别各一方。白云飘飘日飞扬，欲往从之道路长。朝回几度心彷徨，东山岌嶪恒在望。九重恳恳陈封章，拜恩归去喜莫量。举桂棹兮理兰桨，锦衣白昼生辉光。到家正是篱菊芳，亲虽已老身尚强。乌纱珠翟相焜煌，挝钟考鼓献寿觞。�祝千岁犹未央，人生此乐应不常。于乎人生此乐应不常，圣恩广大安可忘。
送谢良翰照磨赴建宁
作者：杨荣
朝代：明

盛世抡材擢有司，谢家玉树共称宜。雪残鳷鹊辞京日，酒罢骊驹上道时。远郡民风多朴厚，明时治化自雍熙。嗟余未得归田野，坐听东南善誉驰。
送邹庶子还京
作者：杨荣
朝代：明

长陪鹤驾侍东朝，又喜承恩在九霄。报国丹心常耿耿，逢人白发已萧萧。两京游览山河壮，匹马经行道路遥。归到金陵逢故旧，为言云树思偏饶。
送郑御史致仕还金华
作者：杨荣
朝代：明

骢马才名出义门，悬车深荷圣君恩。朝天共祝南山寿，归日频倾北海尊。驿路飞花随去旆，都亭垂柳拂行轩。到家喜得陈恩赐，犹有乡闾故旧存。
送都御史熊槩之南京
作者：杨荣
朝代：明

晓风吹花飘紫陌，陌上青青杨柳色。绣衣骢马何煇煌，祖帐临岐送行客。客初拜命出都门，意气偏承明主恩。霜威凛凛孰敢犯，狐兔敛迹鲸鲵奔。强摧弱植安田里，闾阎处处讴歌起。还朝入对重敷陈，九重顾盼天颜喜。南京宪台席久虚，特承宠眷荷新除。玉壶酒尽意不尽，欲别不别仍踌躇。知君此去肃风纪，要使声华满人耳。不见当年揽辔流，千古芳名照青史。
送钱佥宪之福建
作者：杨荣
朝代：明

百二山河揽辔频，又骑骢马向南闽。都门祖饯联冠盖，宪节光华动缙绅。荔子风清宜却暑，桄榔雨细不生尘。正当激浊扬清日，？奉皇恩慰远民。
送钱佥宪之福建
作者：杨荣
朝代：明
体裁：七言律诗

百二山河揽辔频，又骑骢马向南闽。都门祖饯联冠盖，宪节光华动缙绅。荔子风清宜却暑，桄榔雨细不生尘。正当激浊扬清日，�奉皇恩慰远民。
送陈必恭参政考绩还云南
作者：杨荣
朝代：明

陈君家住锦江里，居傍好山千仞起。钟灵孕秀在斯人，少小留心事经史。一从领荐上神京，成均肄业超群英。黄甲题名沐光宠，乌台列职扬清声。日持白简趍丹阙，劲气棱棱凛霜雪。平生心事孰与伦，皎若澄潭湛秋月。绣衣一出山岳摇，翩翩鹰隼凌九霄。輶车按涖慑贪墨，封章奏劾惊藩僚。更闻揽辔向吴土，狐鼠豺狼遁无所。扫除奸弊一以空，要使高名照今古。一朝参佐居黔中，薇垣顿觉春融融。遐荒草木被膏雨，闾阎黎庶歌仁风。昔年报政好颜色，此日重来头已白。悬车未遂归老心，匹马还看别京国。旗亭杨柳何青葱，送君南去情无穷。愿推仁政洽荒服，莫教中道隳成功。顾予同郡托交谊，衰老犹惭侍枫陛。圣恩他日许归休，同看锦江山色翠。
送陈旺司训之毗陵
作者：杨荣
朝代：明

年少负才志，力学勤书诗。振铎大江右，声誉已四驰。朅来始相见，羡子美令仪。皎然玉树姿，煜煜含清辉。操觚为文章，雅正且出奇。复此拜恩宠，鸣佩辞禁闱。分教向毗陵，与我叙别离。子行且慰意，守职为儒师。以道淑多士，勿谓官秩卑。当今圣明王，功高德巍巍。崇儒重贤俊，致治昭雍熙。勉旃益励志，敦默慎自持。喻如荆山玉，终不尔弃遗。申章以赠行，莫讶相箴规。
送陈祭酒复任南京
作者：杨荣
朝代：明

考绩新来谒圣君，悠悠心事得重论。未誇紫绶金章贵，且喜丹心素节存。仕历四朝名独重，望高六馆德弥尊。东风浩荡门墙阔，桃李咸沾化育恩。
送陈颜太守之惠州
作者：杨荣
朝代：明

平生清节广文毡，鹗剡横飞上九天。晴日且倾燕市酒，寒冰已阻潞河船。双旗晓度消残雪，五马春行息瘴烟。料想先贤遗迹在，公馀游览忆坡仙。
送顾都御史致仕还乡
作者：杨荣
朝代：明

忆昔与君同射策，两鬓相看如漆黑。流光迅速不可拘，转眼萧萧头总白。君初释褐宰花封，桑麻百里春融融。欻从鹗荐上霄汉，手持玉斧乘青骢。英姿劲气独超绝，不好寻常事容悦。三春柏府凛严霜，六月江南洒飞雪。银台进秩曾几时，擢官都宪蒙主知。四方颙昂想风采，百寮震肃瞻威仪。圣恩优老古无比，一朝敕赐归田里。清名已见重当时，况复光荣善终始。汉家解组有二疏，都门相送多轩车。高风卓卓振寥廓，夹道人称贤大夫。君今高步踵前轨，不使先贤独专美。归来林下更优游，锦绣辉煌照桑梓。蹇予衰老思退休，才薄应惭今尚留。冥鸿何日遂高举，九霄接翼横清秋。
送饶佥宪之陕西
作者：杨荣
朝代：明

圣代抡材擢俊贤，喜乘骢马向秦川。绣衣行部临关内，玉斧承恩在日边。陇树总迎霜气肃，塞云多与曙光连。方期此日宣恩德，西土黔黎乐晏然。
送高唐萧知州迪哲复任
作者：杨荣
朝代：明

金川素多彦，接武仕明时。萧君更超卓，夙抱经济资。射策黄金殿，拜官青琐闱。十年职献纳，侍从多光辉。一朝荷迁擢，出守临滇池。惠化洽黎庶，芳声溢边陲。读礼杜门久，远人劳去思。迩来涖高唐，日益勤抚绥。弦歌声比屋，禾黍秀连岐。行春乘五马，露冕还褰帷。坐令一郡间，民物俱恬熙。昨者来报政，从容拜彤墀。天府书最绩，承恩又言归。方今急抡贤，庙堂重询咨。君才信不凡，荐达良有期。兹行勿迟迟，勉旃励操持。会应丹书召，高步追龙夔。
送高超佥事之福建
作者：杨荣
朝代：明

柏台衣绣旧儒绅，此日之官向七闽。御敕翔龙腾瑞彩，离亭征马动芳尘。泮芹渐逐清霜老，坛杏应随化雨新。为想南陲浑不远，即看佳誉到枫宸。
送魏则诚复任霍丘
作者：杨荣
朝代：明

故人别久动遐思，此日重逢话旧时。百里编氓劳抚字，一壶美酒见襟期。花飞客路莺啼早，柳拂官桥马去迟。遥望淮山青一发，临分还写送行诗。
郊祀分献宿神乐观
作者：杨荣
朝代：明

驾次南郊展祀时，千官扈从肃朝仪。瑶台露下天花散，玉宇春回斗柄移。大乐伫看来彩凤，斋宫乂见产灵芝。微臣何幸陪禋祀，恭拜彤庭一献诗。
郊祀恭侍大驾宿斋宫有作
作者：杨荣
朝代：明

六合尘清化日熙，南郊有事致斋时。煖回玉殿春光早，漏转铜壶夜景迟。五色云霞依凤辇，九天星斗映龙旂。侍臣肃睦惟瞻仰，满袖天香近紫微。虎旅龙骧列两阶，翠华今夕驻蓬莱。圣心亹亹祈天眷，星象森森拱上台。已喜祥光调玉烛，更看和气蔼春台。礼成明日同称庆，歌颂无能愧谫才。
郊祀恭侍大驾宿斋宫有作·其一
作者：杨荣
朝代：明

六合尘清化日熙，南郊有事致斋时。煖回玉殿春光早，漏转铜壶夜景迟。五色云霞依凤辇，九天星斗映龙旂。侍臣肃睦惟瞻仰，满袖天香近紫微。
郊祀恭侍大驾宿斋宫有作·其二
作者：杨荣
朝代：明

虎旅龙骧列两阶，翠华今夕驻蓬莱。圣心亹亹祈天眷，星象森森拱上台。已喜祥光调玉烛，更看和气蔼春台。礼成明日同称庆，歌颂无能愧谫才。
醉蓬莱
作者：杨荣
朝代：明

近天阶咫尺，云拥千官，动摇环佩。仙乐声高，似飘飖天外。罗绮香秾，珠㙨光粲，看红妆千队。银汉低徊，月临仙掌，星垂华盖。睹此繁华，古今应最，禁苑中此，夕同欢会。海上三山，与金茎相对。宝马香车，九街驰逐，遍五城欣快。圣寿齐天，年年岁岁，嵩呼罗拜。
重庆堂为御史崔仲玉赋
作者：杨荣
朝代：明

君家积善肇庆源，云礽奕叶森相传。一门四世总无恙，自是五福能兼全。人间具庆亦云乐，况有重闱齐矍铄。桑榆入暮驻流辉，黄菊逢秋粲奇萼。堂中大父八帙馀，更闻祖母寿福俱。朱颜晔煜见神彩，白发飘萧霜满梳。过庭诗礼重严父，清夜和熊赖慈母。庭前椿树傲清霜，堂北萱花沐时雨。羡君卓荦方壮年，由来孝友自天然。礼闱擢秀并多士，宪府乘骢推独贤。昔曾衣锦归故里，凤敕恩颁重褒美。银章白简相焜煌，霞帔珠冠绚文绮。一堂和气春融融，子拜双亲孙拜翁。雕盘品食备甘旨，斑斓五綵迎东风。嗟哉重庆世罕有，伟矣君家德深厚。勉旃忠孝两无亏，岁岁高堂介眉寿。
重庆堂为曲靖知府晏毅题
作者：杨荣
朝代：明

堂中慈母雪满颠，况是大母尤高年。福禄康宁姑妇乐，旨甘备养孙曾贤。人生重庆有如此，孝慈同萃一门里。绮席欢承綵服鲜，绿醅香泛金樽美。彤幡皂盖绾银章，慈竹阴连萱草芳。锦衣屡得拜家庆，几回庭户生辉光。知君久作青云客，御敕曾看侈褒锡。宁将宦游悦亲颜，直遣夷氓沾圣泽。显扬已喜振芳声，更兼禄养承恩荣。愿殚忠孝保终始，不负高堂钟爱情。
重游东郭草亭
作者：杨荣
朝代：明

雨霁纤尘净，春和万景妍。天门红映日，宫树翠含烟。散步从东郭，追欢忆去年。自惭联阁老，幸喜接群贤。花影侵文槛，莺声近绮筵。时和兼物遂，觞咏兴悠然。
野桥春霁图
作者：杨荣
朝代：明

东风吹花新雨晴，微茫山影开云屏。泉声有无隔幽窦，岚光远近排空青。小桥横枕西溪侧，过客何由分野色。日华潋潋因物荣，芳草萋萋为谁碧。五更朝下承明庐，天香满袖登游车。十年未著谢公屐，似与冈峦识面初。归来摩挲醉吟目，不唱商颜紫芝曲。何处有山如此图，移近蓬莱剪浓绿。
金台别意图赠宋士德照磨复任松江
作者：杨荣
朝代：明

东吴名郡云间最，山水钟灵此其会。九峰崷崒秀凌空，三泖春流互萦带。就中宦绩相后先，只今郡属惟子贤。洒如清风立翠竹，烱若绿水开红莲。昔年初捧除书至，父老欣欣总怀惠。闾阎鸡犬寂无惊，田野桑麻蔼交翠。公庭昼閒案牍清，终岁不闻敲扑声。家家院落弦管溢，处处寒灯机杼鸣。政成回首逾三载，考绩京华见风采。故乡姻好情逾深，宦路交游心不改。盍簪道旧能几时，承恩南去催还期。临岐握手兴不尽，怅望云山伤别离。云山微茫渺何许，为托幽怀向毫楮。一段閒情入画图，千里相思若亲睹。子今磊落非寻常，政化覃敷名誉彰。东吴民庶重怀仰，满眼烟树皆甘棠。殷勤祖帐送行色，远大相期须努力。需看万里自飞腾，云霄好展扶摇翼。
鉴湖一曲为史院判题
作者：杨荣
朝代：明

闻道山阴景，湖光一镜秋。远涵晴日动，迥带晚烟浮。花发连堤树，帆归隔浦舟。承恩方显擢，何许赋归休。
阳山看碑和胡祭酒韵
作者：杨荣
朝代：明

退朝连骑出严关，晓雾濛濛拂面寒。村落喜从行处见，江山如向画中看。岩松凝翠森晴盖，篱菊浮香簇露团。皇祖圣灵端有在，穹碑万古树㠝岏。
阳山看碑和胡祭酒韵二首
作者：杨荣
朝代：明

江郭日方东，群山映碧空。路经林影外，人在画图中。野老谈时泰，居民乐岁丰。昔闻尧舜日，治化与今同。夜宿山中寺，林轩对客开。松梢新月上，竹径好风来。刻烛催诗句，持螯劝酒杯。高谈禅榻畔，清兴亦幽哉。
阳山看碑和胡祭酒韵二首·其一
作者：杨荣
朝代：明

江郭日方东，群山映碧空。路经林影外，人在画图中。野老谈时泰，居民乐岁丰。昔闻尧舜日，治化与今同。
阳山看碑和胡祭酒韵二首·其二
作者：杨荣
朝代：明

夜宿山中寺，林轩对客开。松梢新月上，竹径好风来。刻烛催诗句，持螯劝酒杯。高谈禅榻畔，清兴亦幽哉。
陟屺卷
作者：杨荣
朝代：明

一官监牧久辞家，客里思亲鬓欲华。游子寸心忧已切，故乡千里路犹赊。白云天际孤飞处，萱草堂前几度花。昼锦何时归养日，寿觞潋滟泛流霞。
随驾幸南海子
作者：杨荣
朝代：明

天开形势壮都城，凤翥龙蟠拱帝京。万古山河钟王气，九霄日月焕文明。祥光掩映浮金殿，瑞霭萦回绕翠旌。圣主经营基业远，千秋万岁颂升平。
随驾谒长陵献陵
作者：杨荣
朝代：明

韶光融融丽晴昊，万汇昭苏春正好。圣皇孝敬出宸衷，恭奉慈舆谒陵庙。方今六合皆同春，圣皇大德沾被均。诚由圣母秉至仁，天心悦鉴人欢忻。翠华晨发随凤辇，香飘蔼蔼祥云绚。平原广路净纤埃，夹道嵩呼纷舞抃。引望二陵松柏路，雾敛云开待皇辂。粢盛丰备礼有仪，对越之诚存永慕。陵前旋驾仍徐徐，陵旁蔀屋多民居。洪恩锡赉何稠叠，山童野叟皆欢娱。孝诚上格神灵喜，甘雨应时沾远迩。圣母怡愉感帝心，臣庶蒙恩均拜赐。我皇圣德恊天机，圣母洪福与天齐。小臣何幸扈清跸，愿祝万寿歌雍熙。
雅集图
作者：杨荣
朝代：明

汴京富戚里，王氏乃其贤。雍容重文学，潇洒乐林泉。名园足胜概，景物俱清妍。嘉时惬幽赏，休暇适所便。一时英俊流，冠盖来翩翩。坡翁绝世资，挥洒笔如椽。伟哉丹阳公，据几方凝然。主家两名姬，并立何婵娟。珠翠盛容饰，云鬟下垂肩。双松高崔嵬，上有凌霄缠。石床清且洁，古器相骈联。玉卮发光润，瑶琴縆徽弦。伊谁写兹图，云是李龙眠。颖滨暨山谷，傍观志何专。淮海自知音，侧耳碧虚前。飘飘米南宫，洒翰飞云烟。王郎独仰观，但觉蛟龙骞。亦有蒲团僧，趺坐语空圆。刘君谛听之，无乃好逃禅。阴森古桧茂，晻霭芭蕉连。清风洒脩竹，芳气出兰荃。怪石倚幽壑，泉声落潺湲。佳景已如此，况复开宾筵。谅匪尘中人，不异瀛洲仙。良会虽一时，英声振八埏。兰亭付陈迹，莲社徒荒阡。奇哉西园集，图画今流传。嗟我怀昔人，景仰心惓惓。摩挲想风采，歌咏联诗篇。斐然愧续貂，愿以厕末编。
雪窝为苗修撰题
作者：杨荣
朝代：明

昔闻读书泮池上，一室临池颇虚旷。室边面面种梅花，惟爱寒香来纸帐。有时雪后天复晴，皎皎夜月当轩楹。梅花雪月共一色，室中湛若冰壶清。欣然把书映雪读，雪光照书同秉烛。况兹素月复流辉，四壁荧荧如削玉。一从钱塘徙畿甸，擢科入侍金銮殿。时看雪月宛犹昨，只有梅花苦难见。当时此室名雪窝，别后相思魂梦多。月华雪色谅依旧，南枝消息今如何。已知襟怀尚清景，雪消月落空梅影。有待枝头结实成，试作和羹为调鼎。
题云岑书屋
作者：杨荣
朝代：明

书屋青山里，云深翠欲流。小桥通曲涧，远树带平畴。地僻人稀到，心閒景自幽。学成须致用，未必久淹留。
题兵部主事郑厚两峰白云图
作者：杨荣
朝代：明

两峰峰上何所有，来往白云閒自飞。英英不逐海风散，冉冉应随山雨归。身寄宦途长在望，心怀亲舍久相违。好似梁公尽忠孝，名垂青史永光辉。
题冯敏山水图
作者：杨荣
朝代：明

凤池仙客天机精，笔端点染真天成。想当适意自盘礴，呼吸造化含元英。欣然写此得佳趣，云水微茫带烟树。左拿右攫森相樛，恍若蛟龙飞不去。悬崖峭壁不可攀，岧峣直入霄汉间。幽亭卜筑在深处，尘氛不到清昼閒。是谁潇散事游赏，短棹轻舟自来往。晚风不动碧波平，潋滟寒光映兰桨。斯人伟矣真罕俦，飘飘俨若坡仙流。披图一览发清兴，彷佛万里江南秋。
题刘副使父寄绵诗后
作者：杨荣
朝代：明

官路思亲日似年，未寒先寄洛中绵。衾温不用炉煨酒，衣煖偏疑座有毡。春透茧窝宜早起，香生燕寝足安眠。诗成犹自怜轻费，翻笑何曾食万钱。
题刘教谕两山书堂
作者：杨荣
朝代：明

左峰俨飞盖，右峰如聚毂。两峰并高寒，对峙气清淑。羡尔志冲澹，于焉构书屋。中藏万卷馀，琅琅时诵读。素灯深夜雨，潇潇响梧竹。岂无青藜翁，殷勤访天禄。白云东西飞，苍翠宛在目。于兹移教铎，远度松溪曲。静对湛卢清，难忘故山麓。写此寓高情，尚慕紫阳躅。
题十八学士四首 其一 琴
作者：杨荣
朝代：明

退直从容出禁林，如何托兴在瑶琴。？弹解愠南薰曲，不待知心识赏音。
题十八学士四首 其一 琴
作者：杨荣
朝代：明
体裁：七言绝句

退直从容出禁林，如何托兴在瑶琴。�弹解愠南薰曲，不待知心识赏音。
题十八学士四首 其三 书
作者：杨荣
朝代：明

笔底云烟落素屏，金辉玉润势逾清。看来定是虞文懿，独擅临池万古名。
题十八学士四首 其二 棋
作者：杨荣
朝代：明

清拟蓬瀛海上洲，閒将胜负决纹楸。笑谈咫尺心千里，一似留侯默运筹。
题十八学士四首 其四 画
作者：杨荣
朝代：明

弘文馆下论思馀，徙倚临风看画图。举目河山今一统，经营曾是赞良谟。
题十八学士四首·琴
作者：杨荣
朝代：明

退直从容出禁林，如何托兴在瑶琴。？弹解愠南薰曲，不待知心识赏音。清拟蓬瀛海上洲，閒将胜负决纹楸。笑谈咫尺心千里，一似留侯默运筹。笔底云烟落素屏，金辉玉润势逾清。看来定是虞文懿，独擅临池万古名。弘文馆下论思馀，徙倚临风看画图。举目河山今一统，经营曾是赞良谟。
题吴尚书山水图
作者：杨荣
朝代：明

青山嵯峨半空立，万叠芙蓉紫烟湿。峰前昨夜春雨深，绕涧飞花水流急。隔屿人烟凡几家，一径苍苔石磴斜。溪回路细长芳草，月落幽林归早鸦。山深洞口行人少，白云飞堕青山杪。恍见沧洲树色微，如闻古寺钟声杳。茅檐日出鸡犬喧，十里烟光连远村。依稀乍疑筼筜谷，彷佛自是桃花源。乃知画者通玄理，点染天机笔锋里。尚书爱此欣得之，素壁高堂见山水。人间美景不易寻，此图直比双南金。玉堂展卷慕清绝，爽气萧萧风满林。
题周侍读弟崇缙东园别墅
作者：杨荣
朝代：明

闻道林园景物新，山光水色绕檐楹。落花閒趁钩帘入，好鸟时听隔座鸣。一径绿阴知雨过，半窗晴影见云生。雅怀不独幽栖乐，兄弟登朝久擅名。
题唯心卷
作者：杨荣
朝代：明

人心妙虚灵，本体自澄澈。唯为私欲蔽，善恶由此别。所以古贤达，操存恒切切。如苗去稂莠，如稼去蟊贼。一朝复其初，方寸遂昭晰。伊人慕心学，勇往企前哲。兢兢戒放逸，孜孜务脩洁。愿言斯勉旃，庶几踵先烈。
题四景图
作者：杨荣
朝代：明

春至多新水，瀰漫四望同。却疑霄汉里，还有泛槎翁。万叠峰峦秀，遥空散火云。兴来聊极目，伫立向斜曛。玉露生凉风，江空兔魄多。分明桂树影，谁道是山河。寒山高百尺，老树傲风霜。更欲弹棋坐，秋声九夏凉。
题四景图·其一
作者：杨荣
朝代：明

春至多新水，瀰漫四望同。却疑霄汉里，还有泛槎翁。
题四景图·其三
作者：杨荣
朝代：明

玉露生凉风，江空兔魄多。分明桂树影，谁道是山河。
题四景图·其二
作者：杨荣
朝代：明

万叠峰峦秀，遥空散火云。兴来聊极目，伫立向斜曛。
题四景图·其四
作者：杨荣
朝代：明

寒山高百尺，老树傲风霜。更欲弹棋坐，秋声九夏凉。
题四景画
作者：杨荣
朝代：明

十里晴山景嶂开，水边花木映亭台。此中风景应无限，自有兰舟载酒来。溪头垂柳拂青丝，溪水粼粼漾碧漪。想得幽居多胜槩，芰荷风细雨凉时。万叠青山隐薜萝，千寻瀑布落银河。白云冉冉生衣上，红叶离离满涧阿。千仞瑶华拥翠峦，深深林密玉光寒。轻舟一棹归何处，疑是山阴月夜看。
题四景画·其一
作者：杨荣
朝代：明

十里晴山景嶂开，水边花木映亭台。此中风景应无限，自有兰舟载酒来。
题四景画·其三
作者：杨荣
朝代：明

万叠青山隐薜萝，千寻瀑布落银河。白云冉冉生衣上，红叶离离满涧阿。
题四景画·其二
作者：杨荣
朝代：明

溪头垂柳拂青丝，溪水粼粼漾碧漪。想得幽居多胜槩，芰荷风细雨凉时。
题四景画·其四
作者：杨荣
朝代：明

千仞瑶华拥翠峦，深深林密玉光寒。轻舟一棹归何处，疑是山阴月夜看。
题墨菊寄徽州太守崔用章
作者：杨荣
朝代：明

粲粲黄金花，结根依竹石。杰立风霜中，常有好颜色。我知画者意，所尚非粉墨。持之赠故人，岂但情可边。芬芳固幽澹，雅操本清直。所愿长爱玩，何须掇英食。安恬守冲素，以保君子德。荣华及晚节，寿禄天所锡。
题夏尚书横披山水
作者：杨荣
朝代：明

青山绵亘何盘盘，空翠杳霭连冈峦。千寻黛色云中出，万叠芙蓉天际看。悬崖峭壁真奇绝，百尺飞泉洒晴雪。石磴高低入渺茫，岚光远近相明灭。其中茅屋临水开，野桥曲涧纷萦回。抱琴客向谁家去，鼓棹人从何处来。百花烂漫争妍媚，远树参差带新霁。初疑盘谷隔风烟，忽讶桃源在尘世。人间此景那可逢，嗟哉画史何其工。摩挲展玩不忍释，为写清兴思无穷。
题夏木重阴图送侍读陈叔刚归省
作者：杨荣
朝代：明

远山郁岧峣，近壑亘磅礴。冥冥烟霭生，霏翠半空落。壁立势转奇，屏开净如削。中有嘉树林，高低相间错。隐隐虬龙姿，巉巉见头角。惊风振岩峦，云气杳绵邈。枝叶森相樛，团团似帷幄。林边一两家，门巷远城郭。茅亭俯涧泉，踪迹幸此托。心远绝尘嚣，地偏甘寂寞。爱此重阴敷，顿令暑气薄。俛仰适幽襟，陶然有真乐。羡子昔间居，青山旧为约。秪今归定省，登览应如昨。衣锦惬高情，挥毫纪新作。毋为久淹留，早待翔寥廓。
题子昂竹
作者：杨荣
朝代：明

自是吴兴笔法奇，琅玕随意墨淋漓。几回犹忆吹箫处，正是秋山月落时。
题孔寺丞鲁林怀思
作者：杨荣
朝代：明

孔林何郁郁，圣远道益尊。洙泗衍遗泽，苗裔今尚蕃。迢迢浙水东，奕叶有贤孙。松楸日在念，霜露寒更繁。披图重怀想，水木求本源。金石若在耳，庙貌宛犹存。羹墙寄遐思，诚义情所敦。伟哉千载下，簪绂耀华轩。愿言崇令德，永世期弗谖。
题孙佥事山水图
作者：杨荣
朝代：明

缭绕云山倚碧空，画图疑与辋川同。何人放棹烟波里，有客携琴夕照中。绿树清阴迷远近，小桥流水自西东。幽偏秪可耽佳兴，未许门留宪府骢。
题孤峰叠秀图送太守况钟复任
作者：杨荣
朝代：明

东南名郡称姑苏，土壤深厚山萦纡。云中黛色接天目，天际江流潴具区。具区之中峙重屋，孤峰高瞰湖波绿。狮岩虎阜相蔽亏，紫翠浮光眩人目。此中佳景真如画，闾阎盛世涵清化。湖山处处有渔樵，陇亩人人乐耕稼。伟哉太守才且贤，悉心抚字今几年。锄奸击暴植孤弱，诗书比屋声相传。有时劝农行属县，露冕轻轩游历遍。村童野老竞欢迎，甘雨和风总如？。比来政誉何洋洋，喜看奏最朝明光。聊赋兹图慰离别，相期事业齐龚黄。
题孤峰叠秀图送太守况钟复任
作者：杨荣
朝代：明
体裁：古风

东南名郡称姑苏，土壤深厚山萦纡。云中黛色接天目，天际江流潴具区。具区之中峙重屋，孤峰高瞰湖波绿。狮岩虎阜相蔽亏，紫翠浮光眩人目。此中佳景真如画，闾阎盛世涵清化。湖山处处有渔樵，陇亩人人乐耕稼。伟哉太守才且贤，悉心抚字今几年。锄奸击暴植孤弱，诗书比屋声相传。有时劝农行属县，露冕轻轩游历遍。村童野老竞欢迎，甘雨和风总如�。比来政誉何洋洋，喜看奏最朝明光。聊赋兹图慰离别，相期事业齐龚黄。
题张判府恒山书屋
作者：杨荣
朝代：明

恒之山，相叠峙，幽燕以南亘万里。苍厓高出几千仞，古称北岳中天起。但见日月来东西，苍藤古木啼青兕。张公筑室读书舍，其下闭户不出识。者寡左图右史日，相亲下笔文词袭。班马胸中更有治安书，披腹琅玕欲倾写。一朝选入游上庠，文彩灿烂云锦章。许身报国竭忠荩，佐治圣世如陶唐。秉心精白恒自守，高谊如公世罕有。朅来辅政居建邦，化民已见风俗厚。生平节操如秋霜，礼法雍容睦僚友。春风夜坐政事堂，思看旧书那能忘。白云缥缈在眉睫，绿树晻霭遥相望。君亲两立不可置，惟愿寿考如天长。恒之山，渺何许，南闽远望青天高，更有幽人时仰止。
题张真人鸪峰清暑图
作者：杨荣
朝代：明

鸪峰嵯峨几千尺，屹立江南半空碧。仙家正在龙虎深，林壑翛然绝尘迹。茅屋俯瞰峰之阿，石泉飞洒浸垂萝。向来六月不知暑，空翠满襟凉气多。道人时把瑶琴理，流水高山少知己。问谁载酒泛中流，来听清商间宫徵。我生性嗜山水幽，忽见此图清兴留。何当从子问真诀，周览八极寻丹丘。
题彭士扬慈训堂
作者：杨荣
朝代：明

楚楚儒冠映綵衣，生平教育赖慈闱。十年灯下存丸胆，万卷窗前想断机。乌哺深恩时有待，鲑珍厚养志无违。曳裾已遂娱亲乐，白发还看衣锦归。
题御史曹习古推篷清趣图
作者：杨荣
朝代：明

青年揽辔临三吴，清宵举棹经西湖。西湖湖上月初出，推篷对月思林逋。逋仙旧宅无人住，尚有寒梅千万树。老干槎牙屈铁垂，嫩蕊参差雪花坠。暗香细逐东风来，疏影横斜照绿苔。夜深寒气沁肌骨，眼前清绝无纤埃。湖边又似湘江曲，傍有千竿万竿竹。密叶纷如金错刀，高枝森若琅玕玉。云际何人吹玉笙，清音彷佛鸾凤声。此君自昔重高节，乃与梅花同结盟。须臾月落东方白，满眼犹馀霜雪色。道逢四明一老翁，为拂生绡洒香墨。笔力精妙意无穷，御史冰霜节操同。朝回静坐一披玩，恍在西湖湘水东。
题御赐黄封
作者：杨荣
朝代：明

积雪凝晖绕建章，黄封敕赐有辉光。醅浮宝瓮云霞色，醉湿宫袍雨露香。周室治平开宴乐，虞廷歌咏协明良。鼎湖怅望龙游远，追想深恩泪满裳。
题扇面小景
作者：杨荣
朝代：明

一川澄练石梁孤，隔岸云林过雨馀。松下老翁应有待，谷城何处更传书。石桥流水带斜晖，应有人家隔翠微。坐久不知明月上，露华偏湿薜萝衣。
题扇面小景·其一
作者：杨荣
朝代：明

一川澄练石梁孤，隔岸云林过雨馀。松下老翁应有待，谷城何处更传书。
题扇面小景·其二
作者：杨荣
朝代：明

石桥流水带斜晖，应有人家隔翠微。坐久不知明月上，露华偏湿薜萝衣。
题折枝翎毛四首 其一 山桃画眉
作者：杨荣
朝代：明

片片红霞入脸匀，妆成秾艳照青春。山禽亦有风流意，画得双蛾八字新。
题折枝翎毛四首 其三 木犀鸲鹆
作者：杨荣
朝代：明

不肯低飞向野蒿，从来栖息爱清高。广寒无数黄金粟，吹得天香入羽毛。
题折枝翎毛四首 其二 栀子寒雀
作者：杨荣
朝代：明

栀子花开素影低，哺雏野雀趁幽栖。上林更是春光好，莫与鹪鹩饮啄齐。
题折枝翎毛四首 其四 梅花翠禽
作者：杨荣
朝代：明

翡翠丛深雪霁迟，一枝冷蕊斗琼肌。十年不到罗浮洞，又是参横月落时。
题折枝翎毛四首·山桃画眉
作者：杨荣
朝代：明

片片红霞入脸匀，妆成秾艳照青春。山禽亦有风流意，画得双蛾八字新。栀子花开素影低，哺雏野雀趁幽栖。上林更是春光好，莫与鹪鹩饮啄齐。不肯低飞向野蒿，从来栖息爱清高。广寒无数黄金粟，吹得天香入羽毛。翡翠丛深雪霁迟，一枝冷蕊斗琼肌。十年不到罗浮洞，又是参横月落时。
题敦孝堂
作者：杨荣
朝代：明

三山有孝子，父殁方七龄。母氏不二天，齧指誓清贞。辛苦抚孤儿，织纴营厥生。子年既已长，奉养心益诚。拾穗供盘飧，采薪时自烹。已身忍饥渴，母食恒充盈。温凊在冬夏，问候当鸡鸣。陆绩既怀橘，王祥曾卧冰。藩伯重褒奖，里闬扬芳声。一旦母婴疾，慄慄增战兢。稽颡祷北辰，愿以身代更。至诚感苍旻，母疾遄安宁。溲器每亲涤，僮仆不欲令。扶养复三载，母殁哀不胜。悽怆霜露降，怵惕春两零。华堂揭敦孝，允矣当此名。况今有贤嗣，翰苑沾恩荣。孝行格天地，斯言诚足徵。
题方尚书芦雁
作者：杨荣
朝代：明

黄芦萧萧波渺渺，六花飞入江天杳。远渚长林落叶空，平沙断迹行人少。嗈嗈鸿雁自随阳，饮啄飞鸣古岸傍。几点遥横关塞远，数声迥隔云山长。乃知良工妙无敌，笔揽造化留真迹。摩挲此画赋新题，崔氏已无空叹息。
题晚节秋香图送罗闰副使之广东
作者：杨荣
朝代：明

夭桃饶春姿，所媚在青阳。舜华足朝玩，日日无容光。何如东篱下，粲粲寒菊芳。圆华准天极，正色侔坤裳。繁露濯秀叶，凉飔振幽香。孤特谢时态，可与君子方。昔人取自况，晚节终名扬。寥寥北门什，继美维贤良。罗君七闽彦，文采何煌煌。柱下著清绩，志操凌秋霜。进阶贰台宪，持节按炎荒。临别写兹图，赠子意何长。匪以资玩好，我志在激昂。行哉懋晚节，美誉当弥彰。
题曹义编修花木翎毛图
作者：杨荣
朝代：明

同云黯淡岁华逼，老树轮囷雪初积。瘦蛟起舞冻欲僵，一鸟归栖头已白。中山有物明月精，睢盱相顾如有情。天寒猎罟不复出，静倚丛薄无人惊。树傍枸杞枝袅袅，摇落之馀见应少。叶在犹如翠羽滋，实成尚缀琼珠小。嗟哉植物胡不同，荣枯开落谁能穷。晴窗看画坐叹息，默识乾坤造化功。
题李参议辕门清暇图
作者：杨荣
朝代：明

李君磊落英妙年，万里青云先着鞭。致身早振成均誉，列职曾推宦路贤。自从佐郡蜚声久，田野熙熙真罕有。千树烟火蔼桑麻，万落人家荫榆柳。只今参赞在辕门，防秋猛士如云屯。诏书昼下笳鼓静，羽檄夜发风雷奔。有时调兵奉天讨，瘴雨蛮烟净如扫。帷幄争推筹策良，官僚共说谋谟好。以兹身閒心亦乐，时时谈笑青油幕。秋空斥堠绝烽烟，夜月边城息枹柝。况今大将有山公，持麾拥节收成功。幕中从容烦寄语，勉旃报国垂无穷。
题杏林春晓图
作者：杨荣
朝代：明

十年种杏已成林，知子能存济物心。万树綵霞凝艳色，满园晴旭散清阴。红芳浥露莺啼密，丹实垂金虎卧深。多少疲癃沾惠泽，看图聊为发长吟。
题杨应春梅竹图
作者：杨荣
朝代：明

玄冥閟重阴，凄其北风凉。江天正摇落，草木同凋伤。云何梅烂开，孤根独回阳。伶俜傲冰雪，岂比挑李场。亦有碧琅玕，秀色摩青苍。贞姿与劲节，相对殊群芳。君子有远操，俪美实所望。画图供玩馀，自觉幽兴长。缅怀西湖咏，载歌淇澳章。
题杨谕德东皋春雨图
作者：杨荣
朝代：明

春至时雨降，驾言向东皋。驱牛种嘉苗，稂莠亦以薅。所期敛获丰，讵辞筋力劳。时复事简编，或以酌醴醪。熙然陇亩间，此乐一何高。挂冠未有期，南望徒郁陶。托此寓幽意，毋使心忉忉。
题松鹤
作者：杨荣
朝代：明

青田之姿真不群，玄裳缟毳何缤纷。有时清唳向寥廓，一声直上横秋云。孤松亭亭高百尺，松梢盘挐倚石壁。翛然来此立多时，轩昂欲展云霄翼。何当结巢松树间，朝来飞去暮飞还。间随坡仙度赤壁，不逐子晋游缑山。伊谁写此最奇绝，高堂忽见心神悦。安得苍崖置一双，舞影秋空弄明月。
题桂庭卷
作者：杨荣
朝代：明

种植由先世，秋香尚满庭。琼柯交碎影，金粟带馀馨。雨露沾天泽，根株占地灵。重荣应有自，当户正青青。
题梅赠御史张楷
作者：杨荣
朝代：明

雅韵不媚俗，孤标绝尘姿。皎如屑冰玉，点在虬龙枝。穷冬寒气盛，草木无华滋。寥寥溪谷间，春意先自知。霜雪虽云厉，清贞讵能欺。所以古君子，往往爱咏之。广平素劲正，亦吐幽婉辞。爱物爱其德，岂以颜色为。念子柏台彦，脩洁无瑕疵。写芳以相赠，比德良在兹。陋彼春阳花，妩媚为世嗤。勉哉树高节，岁晏以为期。
题江湖胜览
作者：杨荣
朝代：明

正是升平日，遨游属少年。琴尊三峡月，烟雨五湖船。紫陌联冠盖，红尘醉管弦。应知清兴远，踪迹遍山川。
题沈崇知县明恕堂
作者：杨荣
朝代：明

花县为郎久，人歌卓鲁贤。存心应不昧，推己自无偏。水碧冰壶静，天清玉镜悬。疲癃归恻隐，鳏寡属矜怜。不为私情掩，宁容物欲牵。奸回能独觉，好恶自同然。鉴物知无惑，求仁术有传。弦歌清韵远，桑柘绿阴连。遥想安民绩，西山石可镌。
题王侍讲山水
作者：杨荣
朝代：明

木落霜气清，秋山净如洗。天空万籁寂，地迥孤云起。深溪湛寒绿，对此清心耳。安得扫苍苔，横琴写流水。
题王知事苍梧亲舍
作者：杨荣
朝代：明
体裁：古风

苍梧之山高崔嵬，苍梧之水青于苔。朝云捲雨凝不散，化为五采天边来。知君揽结入肺腑，绮语藻词生笔下。一从泮水乐优游，声名早已登天府。朅来闽藩今几年，元戎幕下开红莲。庭闱道远不可见，披图展玩心悠然。苍梧遥遥几千里，引睇沅湘隔烟水。慈亲鹤发双鬓皤，倚门日日长如此。忠孝由来难两全，嗟君心事谁能怜。丈夫有才誓许国，要令事业垂简编。我时趋京赴西掖，因君此图情转剧。相思应在玉堂中，明月满帘天咫尺。
题王知事苍梧亲舍
作者：杨荣
朝代：明

苍梧之山高崔嵬，苍梧之水青於苔。朝云捲雨凝不散，化为五采天边来。知君揽结入肺腑，绮语藻词生笔下。一从泮水乐优游，声名早已登天府。朅来闽藩今几年，元戎幕下开红莲。庭闱道远不可见，披图展玩心悠然。苍梧遥遥几千里，引睇沅湘隔烟水。慈亲鹤发双鬓皤，倚门日日长如此。忠孝由来难两全，嗟君心事谁能怜。丈夫有才誓许国，要令事业垂简编。我时趋京赴西掖，因君此图情转剧。相思应在玉堂中，明月满帘天咫尺。
题画
作者：杨荣
朝代：明

谁家老屋枕溪濆，十里青山半是云。此处更无尘迹到，秪应啼鸟隔花闻。小桥流水漾晴沙，杖策归来日未斜。昨夜东风花落尽，一林高树锁烟霞。遥看瀑布落寒汀，野服乌巾自在行。好似匡山读书处，满林红叶夜猿声。
题画·其一
作者：杨荣
朝代：明

谁家老屋枕溪濆，十里青山半是云。此处更无尘迹到，秪应啼鸟隔花闻。
题画·其三
作者：杨荣
朝代：明

遥看瀑布落寒汀，野服乌巾自在行。好似匡山读书处，满林红叶夜猿声。
题画·其二
作者：杨荣
朝代：明

小桥流水漾晴沙，杖策归来日未斜。昨夜东风花落尽，一林高树锁烟霞。
题画梅
作者：杨荣
朝代：明

江南残腊际，万卉俱凋零。惟有寒梅花，粲然自敷荣。操与松筠固，色同冰玉明。西湖幽兴适，东阁新吟成。以兹脩洁士，往往资怡情。蓟北少栽植，无由觌华英。画图一披阅，顿觉心神清。寒梢净披拂，素艳淡轻盈。疑闻暗香度，似觉疏影横。子乃爱莲裔，喜结逋仙盟。得此惬珍玩，不殊获琼瑛。高斋残雪霁，如在孤山行。岂伊形模妙，比德良足徵。永愿保贞白，庶用慰平生。
题童杰所藏登瀛图
作者：杨荣
朝代：明

亡隋乱天纪，生此龙凤姿。贤豪从如云，英声纷四驰。启祚迈前古，致治恢弘规。巍巍文学馆，冠盖肃光仪。谋猷过元凯，匡辅犹皋夔。才华夙所重，鱼水乐无涯。从容进忠谠，遇合真有为。更番直丙夜，讨论集良时。房杜乃其最，姚虞亦称奇。或以付托寄，或以谏诤推。馀子并奇伟，恩眷政在兹。飘飘偓佺辈，登瀛信如斯。遂令千载下，浩然动遐思。画图风采振，史册名誉垂。念子久珍袭，披玩日愉怡。持之索题咏，苦乏琼琚辞。濡毫一挥洒，允矣同襟期。
题竹
作者：杨荣
朝代：明

雨过江头夕照收，苍苔白石自清幽。不知昨夜蛟龙起，化作潇湘一片秋。海上移来怪石奇，绿云深处竹猗猗。雨声昨夜春雷动，应是神龙化葛陂。凉云晴压绿枝低，涧底珊瑚长欲齐。爱对繁阴清似洗，几回扫径独留题。
题竹·其一
作者：杨荣
朝代：明

雨过江头夕照收，苍苔白石自清幽。不知昨夜蛟龙起，化作潇湘一片秋。
题竹·其三
作者：杨荣
朝代：明

凉云晴压绿枝低，涧底珊瑚长欲齐。爱对繁阴清似洗，几回扫径独留题。
题竹·其二
作者：杨荣
朝代：明

海上移来怪石奇，绿云深处竹猗猗。雨声昨夜春雷动，应是神龙化葛陂。
题竹泉图
作者：杨荣
朝代：明

青苔白石碧溪湾，万竹横斜烟雨间。雷奋忽惊龙化去，风生疑有凤飞还。佳人日暮罗衣薄，稚子春深锦服斑。遥想家林应若此，归休未遂此身閒。
题竹泉石坡赠宣城钱教谕
作者：杨荣
朝代：明

古来何人善画竹，湖州太守眉山苏。二公已去数百载，每叹绝笔人间无。此图几竿何洒落，生气潇森动寥廓。胸中不有真琅玕，笔下那能发奇作。峥嵘老石莓苔青，叩之似作金玉声。虚窦玲珑暗泉滴，深根盘结微云生。子今振铎宣城去，为拂新图写新句。梅花未发柳未生，持此聊将岁寒意。不用截取长竿钓玉璜，不用裁为律吕鸣凤凰。惟应杀青著书比班扬，广文之官虽冷夫何伤。
题竹石泉坡赠南京刘给事中
作者：杨荣
朝代：明

天孙织锦机边石，粲若云霞成五色。乘槎仙人携之归，腾入沧溟深莫测。波涛蚀齧千载馀，上产百尺青珊瑚。冯夷捧来为我献，文彩照耀扶桑乌。君不见石家小儿肆行暴，竞巧誇奇真可笑。高枝大叶似此稀，不待搜罗能自到。尧舜在上来远人，贡献尽却奇与珍。我今有此不自惜，持以赠子何殷勤。岁寒别我金台下，春满南都到官舍。此行树业当何如，须与珊瑚比光价。
题竹赠弋阳令
作者：杨荣
朝代：明

谁种扶疏一两竿，晴梢袅袅舞青鸾。西风忽送潇湘雨，散作琴堂九夏寒。
题竹赠教谕胡舟
作者：杨荣
朝代：明

数枝潇洒翠烟浓，玉立亭亭泮水东。遥想绛帷开讲处，诸生应得被清风。
题竹赠潜溟
作者：杨荣
朝代：明

竹以比君子，所贵在幽贞。况当冰霜间，而有琤琤声。掩径翠蔼蔼，拂云玉亭亭。坐令炎嚣月，顿觉凉意生。我欲截为管，持之献明廷。铿然中律吕，永继韶钧鸣。
题竹赠登州太守杨颐
作者：杨荣
朝代：明

浴凤池头雨露浓，波涛翻砚飞墨龙。倏忽变化腾太空，蜿蜒影挂尺素中。初疑吐雾春濛濛，峥嵘山角云雷从。徐观满座生清风，凌霄劲节冰霜容。葛陂昔日留遗踪，至今勾漏思仙翁。羡君久典千里封，琅玕万个藏心胸。岁寒之操期相同，长才他日须登庸，箫韶九奏重华宫。
题竹送佥事孙钦之江西
作者：杨荣
朝代：明

几年揽辔大江西，十郡山川入马蹄。雅操已为当世重，贞心应与此君齐。葛陂自昔闻龙化，宪府于今有凤栖。暇日临图更清玩，风霜秋色正堪题。
题竹送按察副使严继先
作者：杨荣
朝代：明

谁将修竹倚云栽，翠色清阴绕宪台。彩凤羽毛迎瑞日，苍龙头角起春雷。不随仙仗波间化，应感箫韶阙下来。向晓好风吹绿玉，珊珊珂佩在蓬莱。
题紫芥图赠同知王朝佐
作者：杨荣
朝代：明

中园百蔬雨后长，紫芥新香味偏爽。锦文绕叶光陆离，金缕攒花色鲜朗。莫嫌气烈俄惊嚏，涤滞消烦功独广。纷纷春韭与秋菘，那得与之相比仿。徽州贰守最贤明，厚抚茕嫠薄自养。晨餐暮膳无重味，味此甘腴胜熊掌。勤劳民事自忘疲，不似庾郎同偃仰。康侯击节信民言，我亦为君加叹赏。绘图相赠虽若微，托此聊将寄遐想。方今廉吏尽登庸，不限内朝并外壤。？言终始务清修，伫见徵书降天上。
题紫芥图赠同知王朝佐
作者：杨荣
朝代：明
体裁：古风

中园百蔬雨后长，紫芥新香味偏爽。锦文绕叶光陆离，金缕攒花色鲜朗。莫嫌气烈俄惊嚏，涤滞消烦功独广。纷纷春韭与秋菘，那得与之相比仿。徽州贰守最贤明，厚抚茕嫠薄自养。晨餐暮膳无重味，味此甘腴胜熊掌。勤劳民事自忘疲，不似庾郎同偃仰。康侯击节信民言，我亦为君加叹赏。绘图相赠虽若微，托此聊将寄遐想。方今廉吏尽登庸，不限内朝并外壤。�言终始务清修，伫见徵书降天上。
题胡廉使墨菊
作者：杨荣
朝代：明

谁洒溪边洗墨痕，东篱点染此花繁。岁寒不改冰霜操，晚节偏承雨露恩。冷蕊开时诗满卷，秋香泛处酒盈尊。殷勤持赠乌台客，三径悬知旧业存。
题苏武忠节图
作者：杨荣
朝代：明

海上羁穷茹雪毡，羝羊不乳竟谁怜。十年身受风霜苦，一寸心同铁石坚。虏塞独持龙节在，汉家岂料雁书传。河梁泣别生还阙，始信孤臣节谊全。
题菊赠郡守
作者：杨荣
朝代：明

三径富秋色，粲粲黄金花。姿美鲜可掬，香幽静逾嘉。孤芳与晚节，端足为时誇。我欲将其英，远寄贤守家。泛之绿玉觞，可以益年华。采采不盈袖，青云天路赊。
题菊送钟郎中归省
作者：杨荣
朝代：明

秋景已过半，嘉节近重阳。鲜鲜篱下花，粲粲吐芬芳。韬玉每舒白，椷金盛传黄。清含九天露，冷傲三秋霜。郎官告归省，折赠寿母觞。写图寓深意，还期晚节香。
题菜
作者：杨荣
朝代：明

淡荡东风二月初，过畦春雨长嘉蔬。齑盐自是先贤事，犹有清芬在画图。
题蒋御医永思堂
作者：杨荣
朝代：明

謦欬茫茫杳莫闻，高堂挥涕几晨昏。烝尝敢废如存礼，鞠育难酬罔极恩。独鹤下时风满树，慈乌啼处月当门。幸承遗泽膺天宠，秪罄丹衷慰九原。
题蒋院判秋林书屋
作者：杨荣
朝代：明

美人搆书屋，卜地远且幽。中有桂树林，萧萧黄叶秋。凉声满窗户，暑气觉已收。端居弭尘虑，展卷穷冥搜。俗客不能到，经生意绸缪。讲习资丽泽，德进业日脩。怀哉古圣贤，存心异常流。不为一身计，每系天下忧。得时显吾道，尚仰伊与周。
题训导滕恺小画
作者：杨荣
朝代：明

有元失其鹿，天下纷逐之。高皇仗剑起，豪俊归纲维。谟算屈群力，勇者无所施。思昔下金华，滕君先见知。礼之置帷幄，制胜屡出奇。玉堂职丝纶，薇垣赞枢机。恩荣有如此，遭遇古所稀。故人在田野，写此寄相思。长林耸霄汉，挺挺金石姿。坡陀带烟雾，密叶阴下垂。二君久捐世，高风尚巍巍。展图一抚玩，彷佛如昔时。贤哉滕氏裔，谒我求新诗。逝者不可见，感此增叹悲。
题赐上尊封识小帖
作者：杨荣
朝代：明

圣皇昔御西内时，万机多暇乐雍熙。传宣廷臣近玉陛，赐坐转觉天颜怡。亲调异馔出金鼎，八珍之味和羹糜。上尊九酲出天府，琼浆玉酪甘如饴。内园朱樱新荐后，粲若骊珠光陆离。银罂翠釜递传送，阖室均得沾恩私。当时感激荷荣宠，铭心镂骨无穷期。黄封题识最严密，洞庭春色何珍奇。墨花如云注霜玺，龙香绕瓮犹淋漓。恍疑晴霞隐玄雾，朱文小篆蟠蛟螭。尚书宝此弗敢置，锦笺玉轴加装池。虹光荧煌动四壁，坐觉雨露添华滋。摩挲此卷倍增感，何幸深蒙圣主知。恩波浩荡比沧海，聊写悃幅成歌诗。愿公什袭同拱璧，盛德荣名万古垂。
题赵尚书致仕
作者：杨荣
朝代：明

致仕还家鬓似银，都门冠盖送行尘。真卿持宪声华旧，广德悬车宠渥新。闾里达尊推雅望，耆英高会继前人。殿廷惯识尚书履，别后还期觐紫宸。
题边文进花木翎毛
作者：杨荣
朝代：明

翠袖逢春自不寒，湘江云散水漫漫。飞来青鸟知何处，误作仙源树里看。
题邓伯道弃儿图
作者：杨荣
朝代：明

中原遭丧乱，兵马正交驰。念弟须存嗣，谋妻遂弃儿。人情终有歉，天道岂无知。此日观图画，挥毫谩赋诗。
题邵宪使凝秀楼
作者：杨荣
朝代：明

草木有灵异，三秀乃为芝。至和资发育，造化孕珍奇。邵君魁杰士，家住浙水湄。早登黄甲名，声誉即远驰。绣衣动光彩，白简振霜威。一朝掌外台，风裁善自持。慈亲既云逝，弃官遂东归。泣血屡欲绝，哀恸无已时。孝诚动天地，致祥亦其宜。栖居何幽深，础石发光辉。灵芝光后出，吐艳方葳蕤。肤理益丰润，金彩耀陆离。岂伊纯孝忱，感召良在兹。父老重嗟叹，流传世所知。胜事古未有，歌咏宜声诗。永言播清芬，令名千载垂。
题郑员外山水
作者：杨荣
朝代：明

江西名画史，曾说稚川贤。笔落天机到，图成景物妍。青山开第宅，绿树带云烟。有待閒居日，临风漱石泉。
题金幼学万松亭
作者：杨荣
朝代：明

万松深处结幽亭，绕屋萧森偃盖青。十里秋声风瑟瑟，八窗翠黛昼冥冥。云横老干虬须奋，露滴危巢鹤梦醒。几度凭阑清兴足，半空竽籁月中听。
题长安归骑图二首
作者：杨荣
朝代：明

咸阳山水丽晴晖，云拥征番万骑归。奏捷九重嘉茂绩，分符万里振兵威。柳摇暖色笼油幕，花送春香上锦衣。未数燕然功独盛，他时汗简更扬辉。元戎玉帐拥貔貅，武略文韬压众流。恢拓封疆当圣代，尽收部落入神州。归旌想惬舆情望，奏凯亲承宠渥优。从此烽烟空绝塞，边民乐业日歌讴。
题长安归骑图二首·其一
作者：杨荣
朝代：明

咸阳山水丽晴晖，云拥征番万骑归。奏捷九重嘉茂绩，分符万里振兵威。柳摇暖色笼油幕，花送春香上锦衣。未数燕然功独盛，他时汗简更扬辉。
题长安归骑图二首·其二
作者：杨荣
朝代：明

元戎玉帐拥貔貅，武略文韬压众流。恢拓封疆当圣代，尽收部落入神州。归旌想惬舆情望，奏凯亲承宠渥优。从此烽烟空绝塞，边民乐业日歌讴。
题闽岭春晴送贡生刘景韶之京
作者：杨荣
朝代：明

岭雪初晴丽景迟，送君北上望京师。江山几处留诗卷，花竹谁家见酒旗。璧水登名良不忝，琼林锡宴更深期。显扬自是平生志，何用临觞叹别离。
题陈德逊青山白云图
作者：杨荣
朝代：明

若有人兮尚贞独，为爱青山寄高躅。青山盘盘江水涯，白云英英满空谷。昨日携书游帝畿，白云缥缈纷相随。中宵乍睹从龙处，故里犹怀伴鹤时。东风三月春正好，白云有意还山早。多情更赋还山吟，愿与山人乐熙皞。
题陈新冠山书屋
作者：杨荣
朝代：明

冠山深处擅清幽，窗户沉沉黛色浮。碧树白云千嶂晓，青灯黄卷一帘秋。弦琴时弄梅花操，书字频将柿叶收。好向英年勤学业，成名宜与古人俦。
题陈进士竹石图
作者：杨荣
朝代：明

往时湖郡松雪翁，竹石戏墨天下妙。即今亦有澹然者，笔意精工颇同调。数枝潇洒自不群，高堂白昼生风云。乃知雅趣脱尘俗，何可一日无此君。
题雪梅
作者：杨荣
朝代：明

姑射仙姿不涴尘，还教滕六助精神。那知一段冰霜态，付与时人为写真。
题韩御医山水图
作者：杨荣
朝代：明

幽人襟度何潇洒，时来踞坐长松下。天边翠壁高嵯峨，石上垂萝已堪把。兴来看山不厌山，仰视浮云不可攀。流泉隐隐出岩谷，长疑激石鸣潺湲。只今作官居显职，日日承恩登禁掖。还山未得但看图，一段閒情付秋碧。
题韩滉田家移居图
作者：杨荣
朝代：明

唐家多宰辅，卓荦韩太冲。煌煌六道间，节钺何其雄。平生称善画，笔法真能工。值兹多难馀，出镇观民风。公退展毫素，天机发心胸。偶为田家图，情态谁能同。策蹇仍跨牛，前行忽匆匆。萧然村野姿，有此媪与翁。小儿亦何知，短发如飞蓬。移家向何处，宁能辨西东。想当风尘际，流窜无定踪。恻然廊庙怀，寓兹图画中。方今圣明世，四海乐年丰。黎庶皆按堵，田里欢融融。念此自兴叹，所贵在遭逢。鼓舞歌帝德，万古垂无穷。
题麦舟图
作者：杨荣
朝代：明

自古多豪杰，胸怀隘八寰。一家贤父子，高谊重丘山。盛事传天下，英名满世间。今观图画里，气概孰能攀。
题黄璿感螺卷
作者：杨荣
朝代：明
体裁：古风

卧冰思王祥，跃鲤怀姜诗。孝行动天地，简册垂光辉。寥寥数百年，谁能踵前规。黄郎当妙龄，至性超群儿。祖母忽遭疾，奄奄日沈危。烦渴思食螺，天寒焉得之。奋然独持筐，竟向南冲池。摄衣破凝冰，引手搜冻泥。双足任皴裂，寸心坚不移。神明默加相，螺出惊累累。于焉谢穹昊，拾取盈筐归。石井汲清泉，烹煎进重闱。苍靥既脱落，素肪光离离。以兹济焦渴，所思幸无违。喉吻倏流润，体汗生淋漓。飒然肌骨清，豁然心志怡。不日疾康愈，里闬咸嗟咨。王姜固云远，孝行相与齐。风声动川蜀，童稚皆周知。一旦擢科第，际会遭明时。郎署振清风，显陟应有期。勖哉竭忠荩，允矣芳名垂。
题黄璿感螺卷
作者：杨荣
朝代：明

卧冰思王祥，跃鲤怀姜诗。孝行动天地，简册垂光辉。寥寥数百年，谁能踵前规。黄郎当妙龄，至性超群儿。祖母忽遭疾，奄奄日沈危。烦渴思食螺，天寒焉得之。奋然独持筐，竟向南冲池。摄衣破凝冰，引手搜冻泥。双足任皴裂，寸心坚不移。神明默加相，螺出惊累累。於焉谢穹昊，拾取盈筐归。石井汲清泉，烹煎进重闱。苍靥既脱落，素肪光离离。以兹济焦渴，所思幸无违。喉吻倏流润，体汗生淋漓。飒然肌骨清，豁然心志怡。不日疾康愈，里闬咸嗟咨。王姜固云远，孝行相与齐。风声动川蜀，童稚皆周知。一旦擢科第，际会遭明时。郎署振清风，显陟应有期。勖哉竭忠荩，允矣芳名垂。
驾送总兵官征交阯随侍口号二首
作者：杨荣
朝代：明

大驾宵严出近畿，兹晨遣将讨南夷。金鍪耀日朱旂绕，綵鹢乘风画桨齐。已见兵威消瘴疠，遥闻黎庶望云霓。从征士卒皆欢跃，应有诗人赋采薇。拜领金符出玉墀，风云绚綵动征旗。孤城狐鼠归神算，万灶貔貅属指麾。献捷伫闻驰露布，誓师先见仗天威。凯旋宴飨论功日，清庙长歌出牧诗。
驾送总兵官征交阯随侍口号二首·其一
作者：杨荣
朝代：明

大驾宵严出近畿，兹晨遣将讨南夷。金鍪耀日朱旂绕，綵鹢乘风画桨齐。已见兵威消瘴疠，遥闻黎庶望云霓。从征士卒皆欢跃，应有诗人赋采薇。
驾送总兵官征交阯随侍口号二首·其二
作者：杨荣
朝代：明

拜领金符出玉墀，风云绚綵动征旗。孤城狐鼠归神算，万灶貔貅属指麾。献捷伫闻驰露布，誓师先见仗天威。凯旋宴飨论功日，清庙长歌出牧诗。
首阳晴雪
作者：杨莹
朝代：明
体裁：七言绝句

巨灵曾蹈首阳欹，自有清风永不隳。旭日遥看云敛处，苍崖白雪却相宜。
午日玄笈岩送区启图
作者：杨蒙
朝代：明

兰舟一棹碧溪阴，玄笈杯中万里心。惜别莫探龙颔去，梦回笳鼓倍沉吟。
桃川
作者：杨褫
朝代：明
体裁：五言律诗

平川临古邑，野舫隔烟岑。人代有秦晋，风光无古今。吟馀啼鸟寂，坐久落花深。蓬鬓俄成雪，支筇且漫吟。
坐雨
作者：杨言
朝代：明
体裁：五言律诗

潇潇囱外雨，寂寂客中秋。芹渚眠鸥起，花泥宿燕啾。地偏谁载酒，人远独登楼。日落诸山暮，能无动旅愁。
塞北感怀
作者：杨言
朝代：明
体裁：七言律诗

秋风迢递晋阳田，遥望关河一雁前。西域未通元有地，北门深锁足扶天。江梅夜落闻霜角，塞草春稀感暮烟。莫讶铁衣寒到骨，千金须记买龙泉。
当阳得李六峰侍御书·其一
作者：杨言
朝代：明
体裁：五言律诗

岁久忆湘鱼，欣逢只尺书。封缄急自启，颜色俨同居。岐路遥怜汝，行藏独愧余。衡阳西峡近，犹恨雁来疏。
当阳得李六峰侍御书·其二
作者：杨言
朝代：明
体裁：五言律诗

云树牵离思，经秋似更催。洪都三载别，楚馆一书来。南岳鸣骢马，西陵徙谏台。何时尊酒夜，明月对君开。
楝塘诗为陈君
作者：杨言
朝代：明
体裁：七言律诗

江南春信花争发，双楝塘回开独迟。流水小村飞白鹭，细香醴酒语黄鹂。东陵遗事瓜三亩，彭泽归心菊一篱。寄傲君家更奇绝，狎鸥深处绿阴堤。
汉川刘家驿
作者：杨言
朝代：明
体裁：五言律诗

客路悬轻骑，江云闇国城。直须怜去住，未识理阴晴。莺语逢春滑，花香入夜清。行踪惭物色，无计结长缨。
江夏驿
作者：杨言
朝代：明
体裁：七言律诗

望江楼前西风颠，寒云江上窥无边。扁舟拟渡不得渡，急雪报乾犹未乾。江梅红见三春信，野峤青开一处天。莫叹长途行脚险，山深随地有林泉。
泊宜城
作者：杨言
朝代：明
体裁：五言律诗

楚陌开新署，东风媚远游。山根悬细路，石发洗清流。莺出寒云谷，龙吟古洞湫。飘零千里客，无计伴浮鸥。
玉庄驿
作者：杨言
朝代：明
体裁：五言律诗

春仲一到此，郊原入望遥。沙浮山脉动，溪曲涨痕高。车毂驱羸马，风尘闇敝袍。乾坤嗟孟浪，吾义更难逃。
行舟次朱云岩
作者：杨言
朝代：明
体裁：五言律诗

迢迢山嶂月，寂寂雁汀秋。百丈垂三老，千峰送一舟。鱼龙惊出没，凫獭竞沈浮。不是巫山路，空馀楚客愁。
言事被讯折指
作者：杨言
朝代：明
体裁：五言律诗

贯索有明星，湘累独系囹。云何捐臂指，率尔忤雷霆。瘦骨凭谁惜，贞心只自铭。浮云欣不蔽，果日竟当庭。
访湖中吕上人
作者：杨言
朝代：明
体裁：五言律诗

晓日问庚桑，行行溪路长。天高浮野色，山静落松凉。坐草分鸥席，登崖取蜜房。有僧疑惠远，徒倚咏沧浪。
途中感知
作者：杨言
朝代：明
体裁：五言律诗

物色饶三月，郊原入望新。马回红雨路，舟泛白云津。事业怜知已，江湖寄窜身。二毛渐稀落，遥忆故园春。
寄石仲文
作者：杨训文
朝代：明
体裁：七言律诗

故人别后复如何，不寄新诗到薜萝。贾谊书成何日上，张衡愁比向时多。江城木落霜连地，泽国天寒水不波。重约明年秋八月，紫薇花底共鸣珂。
春日游真常观
作者：杨训文
朝代：明
体裁：古风

携琴偶独来，寻幽入芳树。林深鸟声寂，坐久澹忘虑。振衣下崇冈，斜阳在归路。
赠友
作者：杨训文
朝代：明
体裁：五言律诗

与子分携后，星霜二十年。重逢惊老大，惜别更留连。花落春江雨，鹃啼绿树烟。幽怀浩难写，愁堕酒尊前。
落花次石田翁韵二首·其一
作者：杨谷
朝代：明
体裁：七言律诗

典衣问酒午桥西，团雪纷纷路已迷。钿破宝钗难寄恨，骨埋青冢半封啼。衔空百匝凭驯雀，扫去千回赖老㜎。乐事暂违风物改，画竿红餤更谁携。
落花次石田翁韵二首·其一
作者：杨谷
朝代：明

典衣问酒午桥西，团雪纷纷路已迷。钿破宝钗难寄恨，骨埋青冢半封啼。衔空百匝凭驯雀，扫去千回赖老腼。乐事暂违风物改，画竿红垞更谁携。
落花次石田翁韵二首·其二
作者：杨谷
朝代：明

月缺良宵尚半规，花残无复昨看时。飘飘入座沾衣湿，细细回檐点额迟。冲晓马蹄先踏破，趁晴蛛网漫萦垂。雕红刻紫都成梦，一段春情欲诉谁。
丁母张夫人七十寿
作者：杨起元
朝代：明

海鹤孤骞竟不来，将雏空母立山隈。苍松百尺风霜老，月桂三秋雨露裁。地作瑶池开寿域，人同王母照霞杯。悠悠阅世无穷数，南岳云烟首重回。
丁祀师祠恭纪
作者：杨起元
朝代：明

依止周丰镐，俎豆我哲人。奠此翼翼堂，率我同气亲。祀事修春秋，讲会浃灵辰。所期敦孝慈，共于雍黎民。明明维我祖，皇极何平平。宪章者谁氏，实惟旴江贤。妙悟默而成，与时会人天。无人更无我，忘义且忘年。嗟予何弗类，扫门自壮岁。忽忽强以衰，何能无罪悔。时时聚天伦，加额谢明诲。但存平等心，可以陶万类。有客问师祠，祠门实易知。对彼淇竹园，内有双双槐。后倚桥门水，左有祇树枝。多谢千里朋，到此请勿疑。
丁祀师祠恭纪·其一
作者：杨起元
朝代：明

依止周丰镐，俎豆我哲人。奠此翼翼堂，率我同气亲。祀事修春秋，讲会浃灵辰。所期敦孝慈，共于雍黎民。
丁祀师祠恭纪·其三
作者：杨起元
朝代：明

嗟予何弗类，扫门自壮岁。忽忽强以衰，何能无罪悔。时时聚天伦，加额谢明诲。但存平等心，可以陶万类。
丁祀师祠恭纪·其二
作者：杨起元
朝代：明

明明维我祖，皇极何平平。宪章者谁氏，实惟旴江贤。妙悟默而成，与时会人天。无人更无我，忘义且忘年。
丁祀师祠恭纪·其四
作者：杨起元
朝代：明

有客问师祠，祠门实易知。对彼淇竹园，内有双双槐。后倚桥门水，左有祇树枝。多谢千里朋，到此请勿疑。
与友人登海上文昌台
作者：杨起元
朝代：明

万顷沧浪着此台，金银楼阁望中开。交疏尽向虚无结，登眺都惊妙有裁。文武古今新重地，郭萧前后济时才。无穷事业看诸子，今日同游笑举杯。
中站地名店埠作寄谢范太守
作者：杨起元
朝代：明

荡荡提封壮郡哉，旬宣今仗出群才。胸藏万甲知氛息，民忆无檽恨暮来。经费素从清德节，华筵偏为故人开。惭予薄劣无何补，空负承筐不易裁。
中都鼓楼赴储司彭晦虚亲丈之席别后寄怀
作者：杨起元
朝代：明

第一山前第一楼，当年缔造协神谋。万家阛阓如鳞合，四野风烟似海浮。桐柏东来思禹绩，星辰北望见皇州。何许更作登楼赋，已为司徒半月留。
为周石潭先生作八首 其一 小赤壁
作者：杨起元
朝代：明

寰宇未尝大，赤壁那独小。都在吾目中，吾更在目表。
为周石潭先生作八首 其七 攓云洞
作者：杨起元
朝代：明

渡水西岸去，小洞仅容膝。仰视天上云，片片洞口出。
为周石潭先生作八首 其三 耦耕谷
作者：杨起元
朝代：明

牵牛入谷口，云迷不知处。放牛牛自行，随牛行处去。
为周石潭先生作八首 其二 松丘
作者：杨起元
朝代：明

杖藜过桥西，高丘松色碧。一路登陟倦，暂憩松下石。
为周石潭先生作八首 其五 沙潭
作者：杨起元
朝代：明

沙际明月上，光彩如朝暾。良朋适不至，独立无与论。
为周石潭先生作八首 其八 柏坞
作者：杨起元
朝代：明

遥想柏树下，结茅已成字。定有素心人，岁晚此相聚。
为周石潭先生作八首 其六 渔崥
作者：杨起元
朝代：明

鱼乐吾亦乐，其如网罟频。渊深饵不取，百尺虚垂纶。
为周石潭先生作八首 其四 环竹蓬
作者：杨起元
朝代：明

浅蓬深隐竹，竹影随日侧。睡醒日午来，觅影不可得。
为周石潭先生作八首·小赤壁
作者：杨起元
朝代：明

寰宇未尝大，赤壁那独小。都在吾目中，吾更在目表。杖藜过桥西，高丘松色碧。一路登陟倦，暂憩松下石。牵牛入谷口，云迷不知处。放牛牛自行，随牛行处去。浅蓬深隐竹，竹影随日侧。睡醒日午来，觅影不可得。沙际明月上，光彩如朝暾。良朋适不至，独立无与论。鱼乐吾亦乐，其如网罟频。渊深饵不取，百尺虚垂纶。渡水西岸去，小洞仅容膝。仰视天上云，片片洞口出。遥想柏树下，结茅已成字。定有素心人，岁晚此相聚。
乙未冬杪赴阙过羊城同志集送咸以此学相期予感而述一时赠处之意
作者：杨起元
朝代：明

驱车出北门，冠盖何济济。骊驹委仆夫，壶榼倾肴醴。群公各称愿，勉事圣天子。跻世成唐虞，生光照闾里。闻言内自忸，安能与斯理。无已则有之，长途跬步始。孤掌何由鸣，聚蚊雷可拟。愿言各努力，敬以修诸已。无惮悠久成，无厌冲澹旨。韦布可佐皇，肉食反足鄙。平生无寸长，结发守圣轨。徒嗟白满头，始觉玄尚未。多谢诚殷勤，何以报桃李。
人日写怀兼送族兄南归
作者：杨起元
朝代：明

归计蹉跎未乞身，皇都新岁又逢人。病存马骨忍离主，老共鸡雏思傍亲。蓟北云开双阙曙，岭南花发故园春。那堪心绪无聊极，更送将归益怆神。
仙人篇
作者：杨起元
朝代：明

仙人揽六籍，降止太山隅。神娥擎香雾，五老列庭除。苍龙绕彩电，祥麟衔玉书。北极脱枢纽，九州安所如。驾言适西周，驱彼南宫车。徘徊岐丰侧，精神游六虚。凤凰来何时，徒闻歌接舆。回驾观群龙，与帝合灵符。羲文告爻象，河洛献瑞图。东壁韬荣光，文昌掌关枢。秦火遍郡县，日月光如如。尔来三千载，晦蚀由蟾蜍。正直大明世，黄道开天衢。巨灵挽天河，河汉流为旴。稽首旴上翁，与尔长相须。
会饯别刘承所出贰重庆
作者：杨起元
朝代：明

只怪诸君会事频，传经人要出亲民。请看赠处皆真意，莫道今人非古人。十月长安雪不飞，彤云黯黯怅人离。宁知我辈皆同调，化作阳春满帝畿。谩将仕学论其优，壶榼相将是圣游。未解此时浑放下，应知眼底尽全牛。圣涯无隔不须航，百姓无疮不可伤。此别丁宁唯一语，直将杯酒赞黄堂。
会饯别刘承所出贰重庆·其一
作者：杨起元
朝代：明

只怪诸君会事频，传经人要出亲民。请看赠处皆真意，莫道今人非古人。
会饯别刘承所出贰重庆·其三
作者：杨起元
朝代：明

谩将仕学论其优，壶榼相将是圣游。未解此时浑放下，应知眼底尽全牛。
会饯别刘承所出贰重庆·其二
作者：杨起元
朝代：明

十月长安雪不飞，彤云黯黯怅人离。宁知我辈皆同调，化作阳春满帝畿。
会饯别刘承所出贰重庆·其四
作者：杨起元
朝代：明

圣涯无隔不须航，百姓无疮不可伤。此别丁宁唯一语，直将杯酒赞黄堂。
何午台庞参吾会汤饼后复惠以诗奉答
作者：杨起元
朝代：明

诞弥厥月寝之床，引得明珠满室光。莫是此儿来处异，前生曾得侍文昌。
何庞二先生以汤饼之会路远预约蚤出不知予之下榻也诗以答之云
作者：杨起元
朝代：明

当年下榻为徐稚，今日高贤更倍之。寄谢侍儿休预畏，暗尘不逐骏蹄飞。
侯长德书至答之以诗
作者：杨起元
朝代：明

有人晋中来，云子徙自蜀。是人知蜀事，咨嗟子劳鹿。二年令犍为，强半在山谷。勤师征儸方，劳民事刍粟。以身为翼蔽，岂得顾皮肉。事定赤子还，方对长官哭。忽传功赏及，相与欢不足。从今贤父母，使我儿女育。岂意天书下，更调之阳曲。百姓徒扳辕，安能缓其毂。驱驱万里途，不得避暑溽。兹为都会邑，车马日驰逐。鸡鸣出迎谒，日入对案牍。忙忙何为者，自笑问所欲。我闻愧閒适，叹子贤茕独。天意在轲书，动忍仁可熟。遇错必利器，历块徵骐絷。怀此颇久如，何由道衷腹。昨日寄书至，开缄不可读。
修郡志有作
作者：杨起元
朝代：明

官署萧条坐夜阑，目穷陈迹费新删。尧封禹服原千古，风气人文又一番。南海此身同是圣，东吴当日独非蛮。道人不动江山色，领取皇风洒宇寰。
偕黎文塘兄过滕县
作者：杨起元
朝代：明

与子联镳行，行行入滕里。劳劳吾何思，伟哉邹孟子。夫人于尧舜，性善一而已。指画滕封疆，欲登击壤理。药虽瞑眩同，道实折枝比。惜哉悠悠谈，为仁弗由己。甘受齐楚欺，深失千古会。七篇炳如丹，百世真可俟。履地兴吾怀，缅然发斯纪。
再證学改题
作者：杨起元
朝代：明

何者曰是，何者曰非。无远胡迩，无高胡卑。是谓无渐，是谓无梯。无凡无圣，无悟无迷。口诀从今，无物无知。
凤阳别驾高君文学梁君辈暨诸生会龙兴寺者再别后寄怀
作者：杨起元
朝代：明

步上高台望帝陵，郁葱佳气护龙兴。山川不改风云色，疆邑犹传玉帛灵。作赋大夫频式燕，称诗诸子颂皇烝。愧予无以酬嘉贶，握手殷勤咏鹤鸣。
初信学题
作者：杨起元
朝代：明

一是百是，一非百非。行远自迩，登高自卑。迩却无渐，卑却无梯。圣凡隔处，一悟一迷。口诀无多，格物致知。
别天长徐令
作者：杨起元
朝代：明

城郭何完美，人民自大风。天长三楚尽，地阔五陵通。入境闻弦诵，何年可即戎。因君问子静，如会浙之东。
别泗州学正王乡丈
作者：杨起元
朝代：明

与子平分粤，词场属两雄。撤皋真子厚，讲易愧纯公。泗水淮原会，江流汉亦宗。他乡正春色，不厌夜深从。
别泗州王守
作者：杨起元
朝代：明

不见黄州鹤，今从帝里飞。古来称悃愊，何可论黄骊。会见文翁化，宁专子产慈。请看移俗日，全在簿书期。
别泗州盱眙两庠师友
作者：杨起元
朝代：明

圣贤道术千年在，丰芑人文二雅存。无说敢当花雨赞，何能不愧雪深门。辰居北望真无极，泗水东流亦不言。珍重诸贤还久立，莫离当处觅乾坤。
别盱眙丁令
作者：杨起元
朝代：明

草创无城郭，崎岖万壑中。人民移旧县，鸡犬识新丰。小试牛刀割，长驱虎穴空。知君意高远，不向眼前慵。
别萧生
作者：杨起元
朝代：明

文明当盛世，何地不英才。岳渎分群望，贞元作合来。万金非贵重，一诺绝安排。老我思狂简，焉知所以裁。
到任谒庙
作者：杨起元
朝代：明

忝窃玉堂署，抠趋谒宣圣。精诚俨如在，稽首承面命。吾道存六经，一字是把柄。渊渊复浩浩，终古难究竟。失之万里途，得之咫尺顷。恍惚若有觉，肃穆中自竞。我亦一丈夫，负荷岂不胜。永矢愿学心，陟降游帝境。宇宙同得一，于以了吾性。
南华寺
作者：杨起元
朝代：明

来到师门漫说禅，宝林今始识西天。苍苍古木清因地，泌泌春流带福田。锡水潜通香积里，盂龙长护法堂前。千经一句浑无用，使我镇惭学蠹编。
南吏部署冬季试椽闻鸠
作者：杨起元
朝代：明

距春尚七日，春鸠已和鸣。而我窘吏事，闻之怡吾情。岭表迂书生，通籍事圣明。已逾二十载，无补虚时名。真有如鸠拙，何能卜阴晴。顾吾方默坐，汝何为巧声。先春非汝智，诲我宜丁宁。
南步望虎门
作者：杨起元
朝代：明

尧封南尽沧溟阔，极目连山有一门。天设边关成虎豹，我寻奇甸到山村。近传消息东夷款，远驭机权上策存。濠镜南头俱重镇，华夷一统帝王尊。
友人酌罢口号
作者：杨起元
朝代：明

一樽寒雨拥寒襟，笑语今知契分深。千古孰论无畏志，万金难博不疑心。空烦鞍马归泥滑，独眺檐鸦下晚林。嗣后可能念真率，不妨乘兴抱瑶琴。
发太湖题壁
作者：杨起元
朝代：明

一日淹留避风雨，二日淹留置布絮。布絮足御风雨寒，三日驱驰直北去。多谢县簿诚殷勤，愿言推惠及穷民。更愿天公怜赤子，不将风雨胜阳春。
名都篇
作者：杨起元
朝代：明

名都四方极，神鼎无穷年。阊阖生嵯峨，双阙造青天。甲第连云起，剑履何翩翩。玉帛来万国，九州辏才贤。歌舞燕赵选，美酒斗十千。季主开卜肆，长房挂壶天。雕虫擅文苑，吐气如云烟。谋士鄙肉食，借箸公卿前。车马总杂沓，人物纷喧填。翟庭可罗雀，田门可市廛。日入各掉臂，朝来更摩肩。日月流光华，星辰顺其躔。太一有常居，圣德常渊渊。邦畿为民止，万世常如然。
呈涂及春大尹
作者：杨起元
朝代：明

邑宰迎宾出，因之为省耕。一犁欢雨足，百室俟秋盈。妹子渐无补，缁衣空复情。阳春如可拟，流韵满舒城。
和姚西野七十有一韵
作者：杨起元
朝代：明

鹅城城阙自春秋，阅世如翁几白头。洛下耆英媲往哲，清时箸蔡定人谋。家传柱史声名旧，业绍郎君麟凤洲。料得但怜同辈在，春山无伴可相求。
哭夏钟舒先生
作者：杨起元
朝代：明

岁往方惊发，翁归益怆神。见闻如梦寐，涕泪湿衣巾。忆昔来京国，居亭与汝邻。诗书知世泽，行谊识清贫。把臂牛山顶，分携泗水滨。刹尘无不涉，今古尽同论。黾黾三更岁，飘飘一第春。谁能忘故旧，翻使白头新。佐礼重来日，迟回二十年。登堂敷旧几，坐我率天真。妻子多亡在，孙枝始一人。凄凉感生世，笑谈间悲辛。每诵予文句，朝闻夕可篇。并欣神辨什，谁谓便宜然。一尽无多虑，千年不复亲。柳条自荣悴，竹色倍伤神。对酒思同酌，当歌无故人。生涯知有极，世量渺无津。舟航须疾作，无使更因循。
唐曙台惠集杜书怀之作奉答
作者：杨起元
朝代：明

经句正尔怜同病，一礼俄惊会十行。佳句未拈原命杜，新篇一出却成唐。雕镂是技何嫌巧，游戏如君不可当。也知制锦从高手，五色还期补衮裳。
夏至斋宿五言十四韵奉呈膳部杨君仪部骆君
作者：杨起元
朝代：明

皇矣我后土，至哉物资生。仪阳惟静德，配健协时行。赤道轮初返，金辉魄始生。一阴从此长，万汇驯兹凝。肃穆钦元祀，端居助圣明。北郊遗鹓列，南礼贰宗卿。夜宿清魂梦，朝看异雨晴。禽声增寂景，树色露空生。列宿分星象，含香进俊英。微言穷姤复，惕志励寅清。月窟为难探，天根岂易升。古人胎教义，大易履霜情。穆穆观无始，熙熙识有生。心斋如一得，永不堕疑城。
天关讲学示诸生
作者：杨起元
朝代：明

南域精华回岭海，白云情色照仙城。烘花日暖蔷薇丽，掠燕风生杨柳轻。定坐已忘尘俗念，咏歌犹浃冠童情。千年遗范瞻先哲，万古斯文畏后生。
奉命祭告泗州祖陵感思高皇功德之大恭赋
作者：杨起元
朝代：明

明明我祖迈羲轩，圣德神功岂有前。天地不知高厚极，图书重与洛河诠。显谟已入诸司掌，精蕴还须识大贤。典礼微臣何以颂，惟勤稽首祝尧年。
孟云浦河西务招饮示往年赠我告归之作奉答
作者：杨起元
朝代：明

契阔欢再会，乃在河西隅。延我醴与飧，赠我明月珠。珠中有锦字，一一如丹书。子其邹孟后，气格与众殊。且家河洛间，程门近其居。渊源良有自，爱我推所馀。鹿鸣知野草，呼朋以为娱。善哉子有心，愧我柴也愚。圣真方统一，盛典崇先儒。学士庆所遭，勉矣游康衢。驽质不足陈，高足范其驱。感子木瓜义，欲报无琼琚。
孟云浦河西务招饮示往年赠我告归之作奉答
作者：杨起元
朝代：明
体裁：古风

契阔欢再会，乃在河西隅。延我醴与飧，赠我明月珠。珠中有锦字，一一如丹书。子其邹孟后，气格与众殊。且家河洛间，程门近其居。鹿鸣知野草，呼朋以为娱。善哉子有心，愧我柴也愚。圣真方统一，盛典崇先儒。学士庆所遭，勉矣游康衢。驽质不足陈，高足范其驱。感子木瓜义，欲报无琼琚。
宿陶冲
作者：杨起元
朝代：明

邮亭存野意，秋后日犹炎。山好既堪爱，程宽不用兼。玄蝉鸣外树，白鸟过低檐。引话偏无极，同心觉未嫌。
寄哭苑马李文轩先生
作者：杨起元
朝代：明

岁次在卯闰月中，夜静庭树飘寒风。花将零落忽值此，黯然伤怀泪难已。古来仙人多姓李，一谪惠阳将五纪。来时海峤看人龙，去日士林摧杞梓。生平意气不可羁，万里之翼千里蹄。早攀南斗戏碧落，晚倚北辰司是非。塞渊抱独何人识，豁达论交四海知。庙廊有意推梁栋，苍旻那肯长留用。主马汧渭明主恩，作记玉楼天上梦。东西两水今茫茫，罗浮半面减辉光。雍门叹息堪气短，李白文章空焰长。不必负舟惊有力，人生自是驹骤隙。一息之间成古今，古今常然无变易。嗟君方死亦方生，何用有情泪沾臆。
寄家严及弟
作者：杨起元
朝代：明

十世孔宣圣，七世王文中。根深实乃茂，源盛流斯丰。此道自余祖，默成随污隆。余父承家学，发蕴开无穷。过庭日诗礼，大儒诲余宗。敢不自惕厉，门阶尚无从。影响虽有见，作辍原非工。行行向不惑，我友来岭东。十年重聚首，所说非昔同。两月甚开益，因之麻姑峰。托病谢人事，专参近师翁。目击道已存，五日心融融。丝毫无所缚，四体如乘风。生机浡然出，左右原自逢。始信学贵传，匪传错施功。立德苟不孤，响应如洪钟。用行舍则藏，何事轻王公。友于倘同志，吾土回淳风。
寄弟
作者：杨起元
朝代：明

我年四十一，亦知四十非。双亲家万里，梦寐常依依。尚幸我弟贤，夙夜侍庭帏。我无补衮功，只以窃禄违。自从七月来，三命清切司。首展经筵书，再篡曹工题。复令知制诰，代草明光扉。备员立螭蚴，何异立仗骑。天子本圣明，忠臣要防微。秦陇旱为雪，东南潦是饥。委非亲民职，内计诚无奇。肉食每自愧，几欲抽簪归。尚抱献纳心，终欲有所施。不然望旧山，归来慰严慈。春初种松竹，想已含绿滋。未种应为种，勿过青春时。
寄曹鲁川
作者：杨起元
朝代：明

往夏徂秋，君惠来游。足我平生，其乐绸缪。招招舟子，曾不我留。往秋徂冬，雨雪濛濛。搔首延伫，有鳞有鸿。善保岁寒，如何弗衷。自冬徂春，万汇聿新。乐只君子，遐不显仁。抽丝若茧，敷葩如神。春徂兹夏，示我藻火。折简绝韦，大过而可。愿言努力，旴江则那。
寄曹鲁川·其一
作者：杨起元
朝代：明

往夏徂秋，君惠来游。足我平生，其乐绸缪。招招舟子，曾不我留。
寄曹鲁川·其三
作者：杨起元
朝代：明

自冬徂春，万汇聿新。乐只君子，遐不显仁。抽丝若茧，敷葩如神。
寄曹鲁川·其二
作者：杨起元
朝代：明

往秋徂冬，雨雪濛濛。搔首延伫，有鳞有鸿。善保岁寒，如何弗衷。
寄曹鲁川·其四
作者：杨起元
朝代：明

春徂兹夏，示我藻火。折简绝韦，大过而可。愿言努力，旴江则那。
寄林閒云道学
作者：杨起元
朝代：明

閒说閒云好是閒，一毫名利不相关。声希点瑟谁同调，乐寄回瓢老未阑。濯足悬流回凤水，振衣千仞落韩山。乾坤只眼还千古，自管寻常破笑颜。
寄答熊文学
作者：杨起元
朝代：明

熊君有文我所闻，宝剑斗牛横紫氛。示我一书号兵祖，让王说剑徒纷纷。方今圣明大无外，此书合出吾儒辈。曾记罗公夜坐吟，杀机自有生机在。
寄答钟羽洞秀才
作者：杨起元
朝代：明

松柏苦萝蔓，霜标黯然全。蹇予寡和调，时亦混俗諠。行至浈武涯，乃遇钟期贤。遂毕买邻愿，徘徊山水间。韶石何嶙峋，韶音几千年。似欲招凤凰，从此来翩翩。一乱江湖心，遂成魏阙县。梦断知音人，魂飞水径前。中秋积雨歇，碧天月皓皓。故人传尺素，开缄见仪貌。书中亦何言，谓我近枢要。我本迂儒生，通显非夙抱。故人骐骥足，宜骋千里道。五十新状头，君年尚为少。岂为富贵期，所期在远到。长歌对明月，同明自相照。
寄答钟羽洞秀才·其一
作者：杨起元
朝代：明

松柏苦萝蔓，霜标黯然全。蹇予寡和调，时亦混俗諠。行至浈武涯，乃遇钟期贤。遂毕买邻愿，徘徊山水间。
寄答钟羽洞秀才·其三
作者：杨起元
朝代：明

中秋积雨歇，碧天月皓皓。故人传尺素，开缄见仪貌。书中亦何言，谓我近枢要。我本迂儒生，通显非夙抱。故人骐骥足，宜骋千里道。五十新状头，君年尚为少。岂为富贵期，所期在远到。长歌对明月，同明自相照。
寄答钟羽洞秀才·其二
作者：杨起元
朝代：明

韶石何嶙峋，韶音几千年。似欲招凤凰，从此来翩翩。一乱江湖心，遂成魏阙县。梦断知音人，魂飞水径前。
寄谢刘令
作者：杨起元
朝代：明

合肥赤子合君肥，争怪犹淹柳士师。我忝近臣能荐否，空惭十载与君知。
寿张翁七十
作者：杨起元
朝代：明

少日康衢诵古诗，到今击壤属庞眉。息机自得神形聚，为善能教日月迟。千朵榴花迎上客，一帘燕语劝深卮。思量谁赐平康福，教子殷勤答盛时。
寿张阳和先生
作者：杨起元
朝代：明

菊蕊方收梅未开，群阴尽处见阳回。两间窍妙谁先觉，千古真诠属圣才。删后我惭巴里唱，画前君见伏羲来。殷勤最有衡阳客，多助南山献寿杯。
寿益府殿下二十韵
作者：杨起元
朝代：明

运适千龄启，畴仍五福骈。本支周干钜，磐石汉宗绵。殿旭旌旂动，宫霞彩翠骞。地分南岳近，亲比后星偏。藻翰邹枚从，璇跗鲁卫肩。裾曾当日曳，醴复几时延。弧矢逢花甲，貂蝉侍绮筵。小山词客幸，大药异人传。玉牒丹霄上，银潢紫气边。香随龙节满，云逐凤笙旋。橐籥聊观妙，希微即象先。青精栽作膳，鸿宝续称编。道合神明极，心函造化全。舆情元翕若，善颂喜徒然。孝友闻于国，丝纶美自天。剪圭非共戏，舐鼎或俱仙。缑鹤曾馀事，庄椿直小年。三光将并朗，五岳与齐坚。谬忝场苗狎，长怀苑树前。金膏如已就，为我寄真诠。
寿陈母八十
作者：杨起元
朝代：明

君家兄弟各委蛇，寿母兹晨献寿卮。乐并埙篪承綵服，恩隆金紫照瑶池。堂前稚子将雏戏，阶下繁花簇杖移。定爱园林多种竹，年来频看长孙枝。
山中和李正峰
作者：杨起元
朝代：明

丘垄云蒸龙窍开，潇潇风木思悠哉。凭君指点眠牛地，羡尔超群倚马才。阴德葆真天上去，阳和还自地中回。从来积善生兜率，不与浮尘混劫灰。
山中和许甸南
作者：杨起元
朝代：明

思君常在海西头，几度裁椷泪欲流。车马远来仍减从，蓬蒿深处拜荒丘。门生相礼人都雅，笔子题诗翠欲浮。世道须公勤补衮，故人林壑暂优悠。
山中植树
作者：杨起元
朝代：明

我本野鹿性，十年强衣冠。欲报君亲恩，一念耿如丹。薄驱常负疴，梦寐思湖山。山间有田畴，草屋八九间。四岭植松竹，亦足怡心颜。系身不获图，我弟思其艰。山上多种松，溪涧多种兰。寒梅如许树，修竹百千竿。春至阅农功，采蕨供菽餐。我归有处所，感汝贻我安。把袂日造兹，弟兄共盘桓。奚觉天地广，吾道自为宽。十年计树木，光阴如奔澜。
峡山寺次坡仙韵
作者：杨起元
朝代：明

叠翠峰连汉，拖蓝水接湾。浮生非是梦，真境且舒颜。机息鸥来狎，天空云去还。树烟笼梵刹，花雨点禅关。清籁鸣幽壑，画图开远山。何须觅身外，此即异人间。不见龙归洞，曾闻猿献环。孤峰点黛色，天外露云鬟。香刹出诸天，攀跻磴道悬。松篁蒙岭密，猿狖跃峰联。积藓行防踬，垂藤帻虑牵。林昏疑虎伏，壑静似龙眠。孤磬岩间发，明灯树杪然。飞腾驱白象，结构拥青莲。探讨今辰得，皈依夙愿便。晚来催解缆，乘月下江烟。
峡山寺次坡仙韵·其一
作者：杨起元
朝代：明

叠翠峰连汉，拖蓝水接湾。浮生非是梦，真境且舒颜。机息鸥来狎，天空云去还。树烟笼梵刹，花雨点禅关。清籁鸣幽壑，画图开远山。何须觅身外，此即异人间。不见龙归洞，曾闻猿献环。孤峰点黛色，天外露云鬟。
峡山寺次坡仙韵·其二
作者：杨起元
朝代：明

香刹出诸天，攀跻磴道悬。松篁蒙岭密，猿狖跃峰联。积藓行防踬，垂藤帻虑牵。林昏疑虎伏，壑静似龙眠。孤磬岩间发，明灯树杪然。飞腾驱白象，结构拥青莲。探讨今辰得，皈依夙愿便。晚来催解缆，乘月下江烟。
当下吟二首示诸儿
作者：杨起元
朝代：明

学惟当下是真心，当下真心不用寻。一掬元和随物布，三更夜气此时深。顿齐圣位通明德，不受人间污染侵。此法是谁相付与，端从羲画到于今。当下真心是谓良，不由闻见不思量。千层习气须臾尽，万卷经书片语长。轻可御风超倏忽，清如临水濯沧浪。也无奇特无增长，只是孩提爱恋常。
当下吟二首示诸儿·其一
作者：杨起元
朝代：明

学惟当下是真心，当下真心不用寻。一掬元和随物布，三更夜气此时深。顿齐圣位通明德，不受人间污染侵。此法是谁相付与，端从羲画到于今。
当下吟二首示诸儿·其二
作者：杨起元
朝代：明

当下真心是谓良，不由闻见不思量。千层习气须臾尽，万卷经书片语长。轻可御风超倏忽，清如临水濯沧浪。也无奇特无增长，只是孩提爱恋常。
怀长安同志呈同考如野刘考功
作者：杨起元
朝代：明

驰驱本为求贤出，况有英贤共事行。六月不知炎暑重，一身真觉羽翰轻。亲闻远役欢嗟意，友在长安离索情。但仗同心得相济，肯教疏浅负皇明。
戊子主闽试道宿雄县
作者：杨起元
朝代：明

朝辞丹陛出幽燕，暮宿天雄易水前。明主千金求骏马，词臣四牡向炎天。盈畴禾黍忻迎旆，满目流移喜受廛。但得仁贤济饥溺，不妨霖潦泥鞍鞯。
戊戌春日写怀
作者：杨起元
朝代：明

佳丽皇州又早春，钟山佳气晓氤氲。金陵六代空尘迹，圣祖三才是首君。几度南州阅岁华，吾生回首亦堪嗟。镜中旧日红颜改，头上新年白发多。冬白春红此处无，一般有酒对屠苏。独怜雪色淩萱草，又见春来听鹧鸪。
戊戌春日写怀·其一
作者：杨起元
朝代：明

佳丽皇州又早春，钟山佳气晓氤氲。金陵六代空尘迹，圣祖三才是首君。
戊戌春日写怀·其三
作者：杨起元
朝代：明

冬白春红此处无，一般有酒对屠苏。独怜雪色淩萱草，又见春来听鹧鸪。
戊戌春日写怀·其二
作者：杨起元
朝代：明

几度南州阅岁华，吾生回首亦堪嗟。镜中旧日红颜改，头上新年白发多。
拟古诗二十首
作者：杨起元
朝代：明

行行重行行，与君不暂离。岂惮道理远，相随到天涯。此地常晦冥，会面安可知。安得白日光，为君照容辉。君行日以远，君心日以缓。寒门隔灵曜，游子不顾返。劳劳征途间，看看岁月晚。弃捐勿复道，生世同此患。茫茫巨瀛海，苍苍藐姑射。盈盈神人居，不饮亦不食。淖淖处子姿，皎皎冰雪格。恍惚睹光彩，转面不可识。徒劳空山中，何处寻遗迹。夭夭槿中萼，翩翩竹下箨。我行实永久，今朝返故宅。宅中足珍宝，聊厚不为薄。千金置鞍剑，万金结侠客。暮出游昆崙，朝出游碧落。群生塞天地，应手施金错。挥腾化人居，解佩奉缨络。宝藏固无尽，恣意何所迫。今日一樽酒，聚此平生亲。磬折欲何为，谈笑率其真。乐饮过三爵，狂言为君申。人生无坚质，飘若风中尘。独有一物存，不淄亦不磷。何不索巨筏，与君渡迷津。无为逐世态，扰扰长苦辛。海上三神山，虚无切太清。黄金装宫阙，白玉三重城。非丝复非竹，音响何泠泠。谁能为此曲，无乃安期生。凤凰舒羽仪，玄鹤集云亭。身世在何许，耳目殊音形。长跽谢仙翁，下界俱含情。何当三万里，随风送天声。登山步飞云，殷勤拾瑶草。欲以遗所思，忽闻鹊声噪。归人千里至，开颜共欢笑。永誓无别离，同居以终老。星火当南离，羲叔弭炎节。玉衡倏西指，凉飙散馀热。由兹徂冬春，巨轮无停辙。少壮衰以老，递递向迁灭。肌肤非我有，亲故宁不别。荣名谁复矜，厚奉为谁设。大梦一以醒，惭汗对冥牒。圣人贵寸阴，念此使人切。冉冉青莲花，结根太华巅。峭壁断金锁，弥望不得前。爱此莲花鲜，自惜无羽翰。仙翁授刀圭，疏身驾轻烟。稽首谢仙翁，此花何由妍。适来复何术，致我玉井边。三问三不语，彩云垂两肩。我愿从兹适，览彼无穷原。南海有珠树，颗颗日月光。攀条采其珠，盛以云锦囊。散满天地閒，何况同一乡。此物取不竭，复宜久韬藏。穆穆天帝居，赫赫临下土。駪駪走日月，渐渐换寒暑。百灵序星辰，万龙降云雨。混沌迄于兹，从今复何许。肃肃绛节前，默默不用语。西出长安门，悠悠长安道。鸣佩何珊珊，朝下日犹早。同心各相招，稽古共探讨。小儒不足为，大儒非意料。买椟还其珠，燕石以为宝。白日升东方，万象始分晓。世人怀往古，古道今不足。我于世界中，皇虞满吾目。兄醉弟便扶，夫死妻仍哭。鸟飞鱼自沉，花红柳还绿。终古有常然，人情自反覆。绝世一佳人，容华美如玉。青楼结绮疏，帘下理清曲。使君停车骑，沉吟聊踯躅。彩凤何时来，精诚苦相属。携手凌紫霄，双修离劫浊。仙人跨鹤还，累累感丘墓。人民非昔时，城郭尚如故。贤愚同一尽，贵贱无复数。扰扰尘世中，长驱不回顾。一梦过一生，后来仍不寤。幻身竟无常，有来必有去。自匪大还丹，一真焉可固。谁云古圣人，万世不能度。于今如有闻，一息即千古。但恐非真诀，迷惑苍与素。绝学向千载，洙泗流日分。糟粕非真传，空有典与坟。爝火当耀日，杯水救车薪。龙德如正中，利见一大人。但恐江水深，欲从道无因。生平不满百，长怀千岁忧。可传匪如舜，甘与乡人俦。点铁成黄金，千年返元质。误人千年后，仙翁长大息。常能兴兹怀，得匪合仙术。凛凛岁云莫，兴言观群书。大哉洪范篇，帝训孰敢渝。纵横收七雄，法律荡秦区。经术卖西京，节义倾东都。魏才晋清谈，唐诗宋名儒。宛宛栏栅中，逐逐名誉驱。圣代辟乾坤，默与三皇符。相业急济时，学术羞含珠。历年过二百，风俗还皇虞。平康用正直，贤智慎其趋。清夜朝上玄，戢志恂以慄。猛神纷侍卫，群真俨罗列。众生充下界，形声无不彻。一感斯一应，微尘不分别。古人事上帝，后儒疑假设。学不通天人，难以语明哲。上帝日汝临，敢不自芳洁。友从远方来，遗我尺素书。盥手开素书，书中一字无。叠书置枕边，梦寐若告予。子欲识子心，子心本空虚。子能除子心，我来同子居。明月何皎皎，当轩照我怀。中夜不能寐，揽衣起徘徊。精神倏飞越，上上从姑台。台上一月悬，与此同光辉。敛襟下帘栊，流光暗相随。
拟古诗二十首·其一
作者：杨起元
朝代：明

行行重行行，与君不暂离。岂惮道理远，相随到天涯。此地常晦冥，会面安可知。安得白日光，为君照容辉。君行日以远，君心日以缓。寒门隔灵曜，游子不顾返。劳劳征途间，看看岁月晚。弃捐勿复道，生世同此患。
拟古诗二十首·其七
作者：杨起元
朝代：明

星火当南离，羲叔弭炎节。玉衡倏西指，凉飙散馀热。由兹徂冬春，巨轮无停辙。少壮衰以老，递递向迁灭。肌肤非我有，亲故宁不别。荣名谁复矜，厚奉为谁设。大梦一以醒，惭汗对冥牒。圣人贵寸阴，念此使人切。
拟古诗二十首·其三
作者：杨起元
朝代：明

夭夭槿中萼，翩翩竹下箨。我行实永久，今朝返故宅。宅中足珍宝，聊厚不为薄。千金置鞍剑，万金结侠客。暮出游昆崙，朝出游碧落。群生塞天地，应手施金错。挥腾化人居，解佩奉缨络。宝藏固无尽，恣意何所迫。
拟古诗二十首·其九
作者：杨起元
朝代：明

南海有珠树，颗颗日月光。攀条采其珠，盛以云锦囊。散满天地閒，何况同一乡。此物取不竭，复宜久韬藏。
拟古诗二十首·其二
作者：杨起元
朝代：明

茫茫巨瀛海，苍苍藐姑射。盈盈神人居，不饮亦不食。淖淖处子姿，皎皎冰雪格。恍惚睹光彩，转面不可识。徒劳空山中，何处寻遗迹。
拟古诗二十首·其二十
作者：杨起元
朝代：明

明月何皎皎，当轩照我怀。中夜不能寐，揽衣起徘徊。精神倏飞越，上上从姑台。台上一月悬，与此同光辉。敛襟下帘栊，流光暗相随。
拟古诗二十首·其五
作者：杨起元
朝代：明
体裁：古风

海上三神山，虚无切太清。非丝复非竹，音响何泠泠。谁能为此曲，无乃安期生。凤凰舒羽仪，玄鹤集云亭。身世在何许，耳目殊音形。长跽谢仙翁，下界俱含情。何当三万里，随风送天声。
拟古诗二十首·其五
作者：杨起元
朝代：明

海上三神山，虚无切太清。黄金装宫阙，白玉三重城。非丝复非竹，音响何泠泠。谁能为此曲，无乃安期生。凤凰舒羽仪，玄鹤集云亭。身世在何许，耳目殊音形。长跽谢仙翁，下界俱含情。何当三万里，随风送天声。
拟古诗二十首·其八
作者：杨起元
朝代：明

冉冉青莲花，结根太华巅。峭壁断金锁，弥望不得前。爱此莲花鲜，自惜无羽翰。仙翁授刀圭，疏身驾轻烟。稽首谢仙翁，此花何由妍。适来复何术，致我玉井边。三问三不语，彩云垂两肩。我愿从兹适，览彼无穷原。
拟古诗二十首·其六
作者：杨起元
朝代：明

登山步飞云，殷勤拾瑶草。欲以遗所思，忽闻鹊声噪。归人千里至，开颜共欢笑。永誓无别离，同居以终老。
拟古诗二十首·其十
作者：杨起元
朝代：明

穆穆天帝居，赫赫临下土。駪駪走日月，渐渐换寒暑。百灵序星辰，万龙降云雨。混沌迄于兹，从今复何许。肃肃绛节前，默默不用语。
拟古诗二十首·其十一
作者：杨起元
朝代：明

西出长安门，悠悠长安道。鸣佩何珊珊，朝下日犹早。同心各相招，稽古共探讨。小儒不足为，大儒非意料。买椟还其珠，燕石以为宝。白日升东方，万象始分晓。
拟古诗二十首·其十七
作者：杨起元
朝代：明

凛凛岁云莫，兴言观群书。大哉洪范篇，帝训孰敢渝。纵横收七雄，法律荡秦区。经术卖西京，节义倾东都。魏才晋清谈，唐诗宋名儒。宛宛栏栅中，逐逐名誉驱。圣代辟乾坤，默与三皇符。相业急济时，学术羞含珠。历年过二百，风俗还皇虞。平康用正直，贤智慎其趋。
拟古诗二十首·其十三
作者：杨起元
朝代：明

绝世一佳人，容华美如玉。青楼结绮疏，帘下理清曲。使君停车骑，沉吟聊踯躅。彩凤何时来，精诚苦相属。携手凌紫霄，双修离劫浊。
拟古诗二十首·其十九
作者：杨起元
朝代：明

友从远方来，遗我尺素书。盥手开素书，书中一字无。叠书置枕边，梦寐若告予。子欲识子心，子心本空虚。子能除子心，我来同子居。
拟古诗二十首·其十二
作者：杨起元
朝代：明

世人怀往古，古道今不足。我于世界中，皇虞满吾目。兄醉弟便扶，夫死妻仍哭。鸟飞鱼自沉，花红柳还绿。终古有常然，人情自反覆。
拟古诗二十首·其十五
作者：杨起元
朝代：明

绝学向千载，洙泗流日分。糟粕非真传，空有典与坟。爝火当耀日，杯水救车薪。龙德如正中，利见一大人。但恐江水深，欲从道无因。
拟古诗二十首·其十八
作者：杨起元
朝代：明

清夜朝上玄，戢志恂以慄。猛神纷侍卫，群真俨罗列。众生充下界，形声无不彻。一感斯一应，微尘不分别。古人事上帝，后儒疑假设。学不通天人，难以语明哲。上帝日汝临，敢不自芳洁。
拟古诗二十首·其十六
作者：杨起元
朝代：明

生平不满百，长怀千岁忧。可传匪如舜，甘与乡人俦。点铁成黄金，千年返元质。误人千年后，仙翁长大息。常能兴兹怀，得匪合仙术。
拟古诗二十首·其十四
作者：杨起元
朝代：明

仙人跨鹤还，累累感丘墓。人民非昔时，城郭尚如故。贤愚同一尽，贵贱无复数。扰扰尘世中，长驱不回顾。一梦过一生，后来仍不寤。幻身竟无常，有来必有去。自匪大还丹，一真焉可固。谁云古圣人，万世不能度。于今如有闻，一息即千古。但恐非真诀，迷惑苍与素。
拟古诗二十首·其四
作者：杨起元
朝代：明

今日一樽酒，聚此平生亲。磬折欲何为，谈笑率其真。乐饮过三爵，狂言为君申。人生无坚质，飘若风中尘。独有一物存，不淄亦不磷。何不索巨筏，与君渡迷津。无为逐世态，扰扰长苦辛。
拟陶徵君饮酒二十首
作者：杨起元
朝代：明

处世实大梦，何事更齐之。蝴蝶为庄周，宁似翩翩时。容悴缘识转，真性不如兹。所以觉者心，任运匪复疑。我有莫逆交，对酒欢相持。古人顺天命，采蕨登西山。善恶疑报施，史氏轻立言。不患节不高，患不见吾天。求仁而得仁，圣训谁其传。异端塞吾道，人人丧其情。有酒虽肯饮，亦取达士名。复有不饮者，拘拘劳我生。真饮真不饮，宠辱何所惊。与君结欢好，各依真饮成。黄鸟音载好，当春不独飞。偶然失群侣，嘤嘤声转悲。盻睐若不定，上下何依依。精神感同气，尔友遥来归。性悦遂閒止，此意何时衰。我愿请天帝，使彼永无违。竟日披群籍，不为众说喧。问君何能尔，得一斯无偏。开卷见吾心，开门见青山。良友时复来，由然相往还。奇字吾不识，相对常无言。圣道千万涂，谁知非与是。相是更相非，见界永不毁。醴酒入我唇，甘味却类尔。何不自见见，高文徒为绮。茉莉来南国，玉蕊发其英。馨香随风扬，感我故园情。况复月色佳，尊酒欢与倾。羲御渐委辔，阶下虫微鸣。不觉歌式微，慨然怀友生。松柏经严冬，卓卓霜雪姿。孤根异群植，岂在叶与枝。凡物禀正性，独立不为奇。春融万汇作，孑孑空尔为。思我湖上山，何日税尘羁。我登从姑山，天门划然开。恍惚睹仙翁，世界如无怀。仙翁为我言，圣学久已乖。江河乱其流，鸟兽失其栖。灼灼青莲花，娟娟出其泥。别见损至精，金石焉得谐。稽首谢仙翁，学子从前迷。我今得一见，此见永不回。我有明月珠，得之南海隅。持以诧时俗，此珠满尘涂。暴殄不爱惜，役役随所驱。惭愧辽东彘，不知世有馀。置之怀袖间，默默且自居。自从孟氏来，孰可与吾道。往往存微言，柴桑五柳老。纵饮非放达，虽贫不枯槁。我爱止酒篇，字字无不好。珍珠杂鱼目，讵能识其宝。再玩桃花源，恍然解意表。仲淹生隋世，麟出非其时。上策不见收，由然与世辞。讲学河汾间，斯文其在兹。知命故不忧，尽性吾何疑。大哉中说书，周公岂我欺。诋讥伤予心，愿从子所之。有士同学道，趣舍邈异境。一士学长睡，一夫学长醒。醒睡还相讥，谁能会其领。睡者非我适，醒者非我颖。睡睡与醒醒，学人此当炳。孔门言为仁，欲仁仁即至。譬彼中山酒，一饮千日醉。乘坠俱不知，宁复论造次。海上逐臭夫，汲汲求富贵。于我如浮云，蔬水有真味。天地俱无穷，无穷为一宅。形运能不疲，神行乃无迹。大年十二会，小年止于百。有形无不坏，有发无不白。若不悟其真，此生良可惜。少年何所事，黾勉事六经。行行向不惑，恍惚犹无成。不如且置之，待我问五更。睡起理巾栉，舒徐步前庭。茉莉花正开，好鸟时一鸣。此外未或知，聊以适吾情。首阳与柳下，百世兴其风。君子胡不由，哆口谭时中。吾门恶乡愿，无为徒尚通。学步失邯郸，学箕斯良弓。局局当世士，陷井聊自得。不读秋水篇，胡由祛所惑。吾人有神理，而乃自湮塞。谁肯舍双睫，一观化人国。始觉吾丧我，隐几但默默。金门可以隐，碧山可以仕。所乐非穷通，为仁总由己。不待曾点言，始觉三子耻。铿然舍瑟处，便是唐虞理。人生大妄中，妄妄胡可纪。不复梦周公，仲尼所以止。扪虱谈时务，雄豪焉足恃。陶公天民彦，慨世少复真。吾真既不复，弥缝焉得淳。大哉鲁中叟，日月万古新。六经罗章句，灰灭甚狂秦。所赖故来物，耿耿绝纤尘。耳目各聪明，四体俱能勤。如何不自识，浪子忘其亲。赖君有巨筏，与我渡迷津。歌彼饮酒诗，脱我头上巾。一醉自如如，永为羲皇人。
拟陶徵君饮酒二十首·其一
作者：杨起元
朝代：明

处世实大梦，何事更齐之。蝴蝶为庄周，宁似翩翩时。容悴缘识转，真性不如兹。所以觉者心，任运匪复疑。我有莫逆交，对酒欢相持。
拟陶徵君饮酒二十首·其七
作者：杨起元
朝代：明

茉莉来南国，玉蕊发其英。馨香随风扬，感我故园情。况复月色佳，尊酒欢与倾。羲御渐委辔，阶下虫微鸣。不觉歌式微，慨然怀友生。
拟陶徵君饮酒二十首·其三
作者：杨起元
朝代：明

异端塞吾道，人人丧其情。有酒虽肯饮，亦取达士名。复有不饮者，拘拘劳我生。真饮真不饮，宠辱何所惊。与君结欢好，各依真饮成。
拟陶徵君饮酒二十首·其九
作者：杨起元
朝代：明

我登从姑山，天门划然开。恍惚睹仙翁，世界如无怀。仙翁为我言，圣学久已乖。江河乱其流，鸟兽失其栖。灼灼青莲花，娟娟出其泥。别见损至精，金石焉得谐。稽首谢仙翁，学子从前迷。我今得一见，此见永不回。
拟陶徵君饮酒二十首·其二
作者：杨起元
朝代：明

古人顺天命，采蕨登西山。善恶疑报施，史氏轻立言。不患节不高，患不见吾天。求仁而得仁，圣训谁其传。
拟陶徵君饮酒二十首·其二十
作者：杨起元
朝代：明

陶公天民彦，慨世少复真。吾真既不复，弥缝焉得淳。大哉鲁中叟，日月万古新。六经罗章句，灰灭甚狂秦。所赖故来物，耿耿绝纤尘。耳目各聪明，四体俱能勤。如何不自识，浪子忘其亲。赖君有巨筏，与我渡迷津。歌彼饮酒诗，脱我头上巾。一醉自如如，永为羲皇人。
拟陶徵君饮酒二十首·其五
作者：杨起元
朝代：明

竟日披群籍，不为众说喧。问君何能尔，得一斯无偏。开卷见吾心，开门见青山。良友时复来，由然相往还。奇字吾不识，相对常无言。
拟陶徵君饮酒二十首·其八
作者：杨起元
朝代：明

松柏经严冬，卓卓霜雪姿。孤根异群植，岂在叶与枝。凡物禀正性，独立不为奇。春融万汇作，孑孑空尔为。思我湖上山，何日税尘羁。
拟陶徵君饮酒二十首·其六
作者：杨起元
朝代：明

圣道千万涂，谁知非与是。相是更相非，见界永不毁。醴酒入我唇，甘味却类尔。何不自见见，高文徒为绮。
拟陶徵君饮酒二十首·其十
作者：杨起元
朝代：明

我有明月珠，得之南海隅。持以诧时俗，此珠满尘涂。暴殄不爱惜，役役随所驱。惭愧辽东彘，不知世有馀。置之怀袖间，默默且自居。
拟陶徵君饮酒二十首·其十一
作者：杨起元
朝代：明

自从孟氏来，孰可与吾道。往往存微言，柴桑五柳老。纵饮非放达，虽贫不枯槁。我爱止酒篇，字字无不好。珍珠杂鱼目，讵能识其宝。再玩桃花源，恍然解意表。
拟陶徵君饮酒二十首·其十七
作者：杨起元
朝代：明

首阳与柳下，百世兴其风。君子胡不由，哆口谭时中。吾门恶乡愿，无为徒尚通。学步失邯郸，学箕斯良弓。
拟陶徵君饮酒二十首·其十三
作者：杨起元
朝代：明

有士同学道，趣舍邈异境。一士学长睡，一夫学长醒。醒睡还相讥，谁能会其领。睡者非我适，醒者非我颖。睡睡与醒醒，学人此当炳。
拟陶徵君饮酒二十首·其十九
作者：杨起元
朝代：明

金门可以隐，碧山可以仕。所乐非穷通，为仁总由己。不待曾点言，始觉三子耻。铿然舍瑟处，便是唐虞理。人生大妄中，妄妄胡可纪。不复梦周公，仲尼所以止。扪虱谈时务，雄豪焉足恃。
拟陶徵君饮酒二十首·其十二
作者：杨起元
朝代：明

仲淹生隋世，麟出非其时。上策不见收，由然与世辞。讲学河汾间，斯文其在兹。知命故不忧，尽性吾何疑。大哉中说书，周公岂我欺。诋讥伤予心，愿从子所之。
拟陶徵君饮酒二十首·其十五
作者：杨起元
朝代：明

天地俱无穷，无穷为一宅。形运能不疲，神行乃无迹。大年十二会，小年止于百。有形无不坏，有发无不白。若不悟其真，此生良可惜。
拟陶徵君饮酒二十首·其十八
作者：杨起元
朝代：明

局局当世士，陷井聊自得。不读秋水篇，胡由祛所惑。吾人有神理，而乃自湮塞。谁肯舍双睫，一观化人国。始觉吾丧我，隐几但默默。
拟陶徵君饮酒二十首·其十六
作者：杨起元
朝代：明

少年何所事，黾勉事六经。行行向不惑，恍惚犹无成。不如且置之，待我问五更。睡起理巾栉，舒徐步前庭。茉莉花正开，好鸟时一鸣。此外未或知，聊以适吾情。
拟陶徵君饮酒二十首·其十四
作者：杨起元
朝代：明

孔门言为仁，欲仁仁即至。譬彼中山酒，一饮千日醉。乘坠俱不知，宁复论造次。海上逐臭夫，汲汲求富贵。于我如浮云，蔬水有真味。
拟陶徵君饮酒二十首·其四
作者：杨起元
朝代：明

黄鸟音载好，当春不独飞。偶然失群侣，嘤嘤声转悲。盻睐若不定，上下何依依。精神感同气，尔友遥来归。性悦遂閒止，此意何时衰。我愿请天帝，使彼永无违。
明神宗万历丁酉孟秋思林丁老师次公子慎思兄求子所作墓碑还武林赋赠
作者：杨起元
朝代：明

令威仙去几何年，弟子无知为表阡。道在清时收合浦，碑同明月载江船。一帆西上风烟阔，千里人归史笔传。怅望桃冈不可见，送君唯有泪潺湲。
晓入龙华访憨山上人不遇
作者：杨起元
朝代：明

闻说憨公到宝林，朝来乘兴一相寻。田间雪积平如掌，寺里钟稀寂似心。炉爇旃檀香细细，园开祇树字沉沉。由来此法应无住，不见空归义更深。
景州老舆卒行
作者：杨起元
朝代：明

北方苦雨泥土湫，肩舆欲渡行人愁。左支右吾相诸拄撑，蹩躄七日方景州。到传便覈传舍长，选卒多用丁壮俦。一卒闻之掩口笑，疾走壁后低其头。我亦不问乘车出，数里稳贴如乘舟。他日欲睡辄惊醒，到此鼾鼾慵展眸。涉水冲泥俱不觉，上坡下坂良优游。久之见是笑者卒，须发皓白皮皴皱。摩肩意气独酣畅，呵叱前后如驱牛。我乃奇之问其齿，云是花甲馀春秋。无妻无子一身健，衣食只与肩为谋。平生无病不知苦，度日如此死即休。我再问之不复答，使我感慨生馀羞。古之老者不负戴，口食粱肉身衣绸。汉尚复算赐爵级，宁使负重走道周。雇役之法方有此，大造不齐吾何尤。前日齐豫人相食，凶荒瘥札填路沟。此卒赑屃能自给，于天所得良已优。平原门下失毛遂，信陵上客夷门侯。从来不敢皮相士，以力尚失况德求。于嗟乎，以力尚失况德求。
曲江除夕呈丈人云楼友人刘肖一
作者：杨起元
朝代：明

瞬息时光又一年，几何青鬓已皤然。无穷宇宙乘流逝，太极阴阳逐磨旋。伯玉非从今夕改，宣尼易向诘朝编。丈人小子俱安坐，听我狂歌楚水前。